دواڕۆژ هۆكاری بەشدارینەكردنی یانەكانی سلێمانی‌و سەناعە لەپاڵەوانێتی تۆپی سەرمێزی یانەكانی عەرەب ئاشكرا دەكات\nبەوێنە: هەولێر بە ٣ خالی گرنگ لە کەلار گەڕایەوەو هەندرێنیش بەردەوامە لە ئەنجامە خراپەکانی\nبەوێنە:نەورۆز بە سێ گۆڵ و سێ خاڵ‌و لەزێرەڤانی گەڕایەوە سەرو ریزبەندی خولی نایابی كوردستان\nبەغداد بە شێوازێکی نوێ پارەی یەکێتییە وەرزشییەکان دەنێرێت\nبەهۆی كۆرۆناوە یانەیەكی هەنگاری راهێنەرە ئیتاڵیەكەی دوور دەخاتەوە\nخانەوادەی ئیڤان خالید لەسەر یاری نەکردنی لە پێکهاتەی هەولێر هاتنەدەنگ\nهەواڵێکی زۆر خۆش بۆ هاندەرانی بەرشەلۆنە پێش کلاسیکۆ\nباشترین یاریزانی هەفتەی خولی یانە پاڵەوانەکان دیاری کرا\n  گرنگترین مانشێتی ئەمڕۆ هەینی رۆژنامەکانی ئیسپانیا\nئاشکرابوو بۆچی زیدان کرۆسی لە یاری مانچستەرسیتی درووخستووەتەوە\nکاریکاتێرێکی بەهێز لەسەر رۆناڵدۆ وریاڵ مەدرید\nناوخۆیی :: 11/09/2019 :: 144 جار بینراوە\nسەرەڕای بەدەستهێنانی پلەكانی یەكەم‌و دووەمی عێراق، بەڵام بەهۆی درەنگ گەرانەوەی ڤیزەكانیان لەولاتی مەغریبەوە هەردوو یانەی سلێمانی‌و سەناعەی پاڵەوانی عێراق لەپاڵەوانێتی تۆپی سەرمێزی یانەكانی عەرەب بێبەش بوون‌و دواڕۆژ هۆكارەكەی ئاشكرا دەكات.\nدوای بەدەستهێنانی پلەكانی یەكەم‌و دووەمی خولی نایابی تۆپی سەرمێزی یانەكانی عێراق كە ركابەریەكانی لەشاری سلێمانی ئەنجامدرا، هەردوو یانەی سەناعە‌و سلێمانی بەهۆی درەنگ گەرانەوەی ڤیزەكانیان لەوڵاتی مەغریب دوو رۆژ دوای دەستپێكردنی پاڵەوانێتیەكە سەفەری ولاتی مەغریبیان نەكرد.\nهەردە رەئوف بارام جێگری سەرۆكی یانەی سلێمانی ئەوەی خستەروو: ئێمە لەناوەراستی مانگی رابردووەوە ناوی وەفدی یانەی سلێمانیمان دا بەبەرپرسانی یەكێتی تۆپی سەرمێزی عێراق بۆ وەرگرتنی ڤیزای وڵاتی مەغریب، بەڵام بەداخەوە دوو رۆژ دوای دەستپێكردنی پاڵەوانێتیەكە وەڵاممان درایەوە، لەبەرئەوە ئێمە‌و یانەی سەناعەی پاڵەوانی خولەكەش بەشداری پاڵەوانێتیەكەمان نەكرد.\nهەردە ئاماژەی بەوەشدا: یانەی برایەتی خاوەنی پلەی سێیەمی خولی عێراق بەهۆی سەرفكردنی پارە لەلایەن وەزارەتی دارای حكومەتی هەرێمەوە بەشداری پاڵەوانێتیەكەی كرد شان بەشانی یانەی گازی باكوور لەكچان كە پاڵەوانی عێراق بوو، بەڵام كچانی پێشمەگەی سلێمانی بەهۆكارێكی نادیار بەشداری پاڵەوانێتیەكەیان نەكرد.\nبەهۆی ئاست بەرزییانەوە ماوەی چەندین ساڵە تۆپی سەرمێزی عێراق لەلایەن یانە‌و یاریزانانی كوردستانەوە دەستی بەسەردا گیراوە‌و لەزۆربەی پاڵەوانێتیەكانی دەرەوەش یاریزانانی كورد نوێنەرایەتی هەڵبژاردەكانی عێراق دەكەن.\nبەوێنە:پێشمەرگەی سلێمانی وەستانی نیەو سێیەم بردنەوەی لەسەریەكی بەدەستهێنا\nبەوێنە: برایەتی برینەکانی دەربەندیخانی قوڵترکردەوە و بە ٣ گۆڵ ناردیەوە شارۆچکەکەی\nکاریکاتێر:رۆناڵدۆ بە بێ ریاڵ مەدرید و ریاڵ مەدریدی بێ رۆناڵدۆ\nلالیگا بانگهێشتی تیپێکی چینی دەكات بۆ ئامادە بوون لە یاری كلاسیكۆدا\nراستەوخۆ: بینەری یاری ئارسناڵ و ئۆڵۆمپیاکۆس بن\nراستەوخۆ: بینەری یاری ئینتەرمیلان و لۆدۆگۆریتس بن\nراستەوخۆ: بینەری یاری مانچستریونایتدو کلۆب بروج بن\nراستەوخۆ:بینەری یاری جینت و رۆما بن


مەلای جزیری؛ دامەزرێنەری کلاسیزمی کرمانجی ژووروو\n13.11.2019 08:55 PM\nشێخ ئەحمەدی جزیری (١٥٧٠_١٦٤٠) ناسراو بە مەلای جزیری شاعیرێکی کلاسیکی کوردە بەدامەزرێنەری شێوە زاری کلاسیزمی کرمانجی ژووروو سەر بە شێوەزاری بۆتانی دادەندرێت و دیوانە شیعرێکی بەشێوە زاری کورمانجی هەیە.\nمەلای جزیری، ناوی شێخ ئەحمەد کوڕی شێخ محەمەد جزیری یە. وشەی جزیری لە ناویدا ئیشارە بە جزیرەی بۆتان دەکات. ساڵی ١٥٧٠ لە جزیرەی بۆتان ھاتۆتە دنیاوە کە سەردەمی ئەمیر شەرەف خانی کوڕی میر ئەبدال بوە.\nلە تەمەنی دە ساڵییەوە لەلای باوکی دەستی بەخوێندن کردووە و پاشان چۆتە لای زانا بەناوبانگەکانی جزیرە و فێری زانست بووە. بەفەقێیەتی ھەموو ناوچەکانی جزیرە و ھەکاری و ئامێدی و دیاربەکر و عەمادیە گەڕاوە.\nلە تەمەنی ٣٢ ساڵیدا ئیجازەی مەلایەتی پێدراوە پاشان بۆتە مەلا و زوربەی کاتی بۆ وانە وتنەوە تەرخان کردووە.\nئەم مەلا رووناکبیرە، جگە لە زانستی ئیسلامی، بایەخی بە زانستەکانی تری وەک کیمیا و فیزیا و پزیشکی و ئەستێرە ناسی و فەلسەفەداوە. سەرباری ئەوانە خولیای شیعر بووە و چەندین شیعری تەڕ و پاراوی هەیە و شیعرەکانی لە دووتوێی دیوانێکدا لە ساڵی ١٩٠٤ بەشێوەزاری کورمانجی ژووروو لەبەرلین و هەولێر و تاران و قامیشلۆ چاپ کراوە.\nهاوکات هەژاری شاعیر، دیوانەکەی وەرگێڕاوەتە سەر شێوەزاری کورمانجی خواروو.\nشیعرەکانی جزیری شیعری نەتەوەیی و خواناسی و عیرفان و وەسفی کوردستان و دڵدار و خۆشەویستی و ستایشی میرەکان بۆتان بوون. زمانەکانی فارسی و تورکی و عەرەبی بەباشی زانیوە.\nمەلای جزیری لەبەر ئەوەی لە شاری جەزیرەی بۆتان لەدایک بووە نازناوی جەزیرەیان خستۆتە پاڵی، جگە لە جەزیری ناسراوە بە مەلا یان مەلی، وە ناسراوە بە نیشان جا ئەم نیشانە نیشانەی تیری خۆشەویستیە یاخوود نیشان و خاڵی سەر جەستەی مرۆڤە کە تاوەکوو ئێستا لەم ڕوانگەیەوە دەرنەکەوتووە.\nئەمڕۆ بە هۆنراوەی مەلای جزیری دەڵێین کلاسیزمی کۆن.\nهۆنراوەی مەلای جزیری تەنها لە بابەتی کلاسیزمی کوردی نییە، بەڵکوو بابەتی کلاسیزمی ڕۆژهەڵاتە.\n١- زمانێکی کوردی تێکەڵ بە وشەی فارسی و عەرەبی و تەنانەت تورکیش.\n٢- بەکارهێنانی ئەو (کێش)انەی هۆنراوەی عەرەبی کە لە فارسیدا هەبوون.\n٣-پاراستنی پەیڕەوی هۆنراوەی کلاسیزمی لە سەروادا، واتە یەکێتی سەرواو داپیت ڕەویە.\n٤- پاراستنی بابەتی غەزەل و قەسیدە لە هۆنراودا، دەتوانین هۆنراوەی مەلای جزیری بە چەشنێک لەو وشەکارییە دابنێین کە لە هەموو هۆنراوەی کلاسیزمدا هەبووە، بەڵام دەتوانین ئەوەش بڵێین کە مەلای جزیری زۆر بەهرەوەرانە توانیویەتی سۆزی دڵی خۆی بە جۆرێک بکات بە وشە و بە هۆنراوە، کە هیچ زۆر لەخۆکردنی پێوە دیار نەبێت کە سۆزی دڵەکە، وشکارییەکە دابپۆشێت و هۆنراوەی جوان و پڕ لە سۆزمان پێببەخشێت.\nئیڕۆ ژ ڕەمزا دێم دوڕێ\nمیننەت کو من مەسروورە دل\nدڵبەر ب فنجانا سوڕێ\nمەی دامەو مەخموورە دل\nڕمزەک نهێن ئاڤێهتە دل\nمیهری ژ باتێن مێهتە دل\nشەهزادەیێ سوڕ ڕێهتە دل\nشەهکاسەیا فەرەفوورە دل\nهۆستایێ عیشقێ دل هەڤووت\nسەرەتا قەدەم هینگێ د سووت\nڕەمزا (ئەنەلحەق) هەر دگووت\nباوەڕ بکەن مەنسسوورە دل\nدڵ لێ بدەت نوورا مەیێ\nوەختێ سواش و هەی هەیێ\nفەهم ئەربکەت وەحیا نەیێ\nژێ دەت خەبەر مەئموورە دل\nنوورا ژ قودرەت لێ دوونوون\nژیرا دنالن ئەرغە نوون\nوەر ئایەتا عیشقێ بخوون\nخوەش نوسخەیەک مەستوورە دل\nتەفسیری سیرا ئایەتێ\nعارف دڤێتن گوە دەتێ\nڕازا ڕەمووزێن قودرەتێ\nگەر دەین بکەت مەعزوورە دل.


وتووێژ:ئەسکیشەھر - ویکیپیدیا، ئینسایکڵۆپیدیای ئازاد\nمن ئێستا دەستکاری 1 بەستەری دەرەکیم کرد لەسەر ئەسکیشەھر. تکایە بەسەر دەستکارییەکەمدا بچۆرەوە. ئەگەر ھەر پرسیارێکت ھەیە، یان پێویستتە کە وا لە بۆتەکە بکەیت بەستەرەکان، یانیش ھەموو پەڕەکە فەرامۆش بکات، تکایە سەردانی پرسیارە دووپاتکراوەکان بکە بۆ وردەکاری زیادتر. من ئەم دەستکارییانەم ئەنجام داوە:\nئەرشیڤێکی نوێ https://web.archive.org/web/20130117221753/http://dmi.gov.tr/veridegerlendirme/il-ve-ilceler-istatistik.aspx?m=ESKISEHIR زیاد کرا بۆ http://www.dmi.gov.tr/veridegerlendirme/il-ve-ilceler-istatistik.aspx?m=ESKISEHIR\nمن ئێستا دەستکاری ١ بەستەری دەرەکیی ئەسکیشەھرم کرد. تکایە بەسەر دەستکارییەکەمدا بچۆرەوە. ئەگەر ھەر پرسیارێکت ھەیە، یان پێویستە کە وا لە بۆتەکە بکەیت بەستەرەکان، یانیش ھەموو پەڕەکە فەرامۆش بکات، تکایە سەردانی پرسیارە دووپاتکراوەکان بکە بۆ وردەکاری زیادتر. من ئەم دەستکارییانەم ئەنجام داوە:\nئەرشیڤێکی نوێ https://web.archive.org/web/20130801081420/http://www.myweather2.com/City-Town/Turkey/Eskisehir/climate-profile.aspx?month=7 بۆ http://www.myweather2.com/City-Town/Turkey/Eskisehir/climate-profile.aspx?month=7 زیاد کرا\nکاتێکی شاد!—InternetArchiveBot (سکاڵاکردنی کێشە) ١٣:٥٤، ١٥ی تشرینی یەکەمی ٢٠١٩ (UTC)\nوەرگیراو لە «https://ckb.wikipedia.org/w/index.php?title=وتووێژ:ئەسکیشەھر&oldid=644636»\nئەم پەڕەیە دواجار لە ١٣:٥٤ی ١٥ی تشرینی یەکەمی ٢٠١٩ نوێ کراوەتەوە.


وا ڕاپه‌رین و نه‌ورۆز هاته‌وه پشكۆی شۆرشی نوێ ئه‌خاته‌وه – KURDISH GUIDE\nوا ڕاپه‌رین و نه‌ورۆز هاته‌وه پشكۆی شۆرشی نوێ ئه‌خاته‌وه\nبه بۆنه‌ی هاتنه‌وه‌ی یادی بیست و یه‌ك ساڵه‌ی ڕاپه‌رینی كوردستانه‌وه گه‌رمترین و جوانترین پیرۆزبایی خۆمان ئاراسته‌ی سه‌رجه‌م كورد و كوردستانیان ئه‌كه‌ین له هه‌ر شوێنێكی ئه‌م دنیایه‌بن.\nبه ڵێ بیست و یه‌ك ساڵ له‌مه‌وبه‌ر بوو له ٥/ئاداری / ١٩٩١ بوو كه كورد به هه‌موو چین و توێژه‌كانیه‌وه هه‌نگاوی به‌ره‌و سه‌ربه‌ستی و ئازادی هه‌ڵنا و چیدی ده‌ستبه‌سه‌ری و كوشتن و بڕین و بێ سه‌روشوێنكردن و سوتاندن و كاول كردنی دێهاته‌كانی به بێ هۆی پێ قبوڵ نه‌كراو دژ به ڕژێمی به‌عسی فاشیست و دكتاتۆر هه‌ستایه سه‌ر پێ و دژی زوڵم و زۆرداری و ئه‌نفال و ڕاگواستن و ته‌عریب كردن راوه‌ستایه‌وه و شاری ڕانیه‌ی شیرینیش ده‌روازه‌ی ئه‌م ڕاپه‌رینه مه‌زنه بوو كه تــــا ئه‌مڕۆش له‌به‌ری ئه‌و راپه‌رینه مه‌زنه ده‌نۆشین و له سایه‌ی ئه‌و ڕاپه‌رینه‌وه كورد دواتر بووه خاوه‌نی په‌رله‌مان و حكومه‌تی خۆی كه هه‌تاوه‌كو ئێستاش به‌رده‌وامه و خه‌ونی لاو و پیر و منداڵی ئه‌م نیشتمانه رۆژ له دوای رۆژ له گه‌وره‌بووندایه و هیوای سه‌ربه‌خۆبوون له دڵیان چه‌كه‌ره‌ی كردووه.\nلـــــێره‌وه هه‌زاران ســـــڵاو بۆ گیانی ئارامگرتووی شه‌هیدانی ڕێی ئازادی و سه‌ربه‌ستی كوردستان كه گیانیان بووه شوورایه‌ك بۆ نیشتمانی ئه‌مڕۆی ئێمه و بیست و یه‌ك هه‌زار چڵه نێرگزی ئه‌م نه‌و به‌هاره‌ی ده‌شت و كێوه‌كان پێشكه‌ش به گیانی ئارامگرتوویان بێت, دڵـــــــی دایكانی شه‌هید ده‌ده‌ینه‌وه پێیان ده‌ڵێن له سایه‌ی خوێنی گه‌شی لاوانی ئێوه‌وه‌یه ئێمه ئه‌مڕۆ چیدی تینووی ئازادی و سه‌ربه‌ستی نین ئه‌وان هه‌رگیز نامرن و نه‌مردوون, و سڵاو بۆ ره‌نجی ئه‌و پێشمه‌رگه گیان له‌سه‌رده‌ستانه‌ی كه به‌بێ هیچ سڵمه‌ینه‌وه‌یه‌ك پێشیان له مه‌رگ گرتوو و ڕووبه‌ڕووی هه‌موو ئازار و زوڵمێك وه‌ستان و گیانیان كرده قه‌ڵغان بۆ پێكهێنانی ئه‌مڕۆ بیست و یه‌ك نێرگز به سنگیانه‌وه ده‌كه‌ین.\nدووباره یادی بیست و یه‌ك ساڵی راپه‌رین له گشت چین و توێژه‌كانی كورد و كوردستان پیرۆز بێت و هه‌میشه له له ته‌بایی و خۆشگوزه‌رانیدا بن………. و به‌ره‌و سه‌ربه‌خۆیی كوردستان و له‌باوه‌ش گرتنه‌وه‌ی هه‌موو پارچه‌كان پێكه‌وه………………………\nله‌گه‌ڵ ڕێزی تیمی ماڵپه‌ری ڕێبه‌ری كوردی\nڕۆژی جیهانی ئافره‌ت


كۆبوونەوەكانی ئەنجومەنی نوێنەرانی عێراق بەهۆی ئامادەنەبوونی پەرلەمانتارانەوە پەكخراوە و ئەندامێكی هاوپەیمانی فەتحیش دەڵێت، چەند پرۆژە یاسایەكی گرنگ بەهۆی نەبوونی ڕێژەی یاسایی ئامادەبووان نەتوانراوە پەسەند بكرێت.\nماوەی نزیكەی مانگێكە، ئەنجومەنی نوێنەرانی عێراق چەند جارێك وادەی ئەنجامدانی كۆبوونەوەی دیاریكردووە، بەڵام بەهۆی نەبوونی ڕێژەی یاسایی ئەندامان ناتوانێت كۆبوونەوەكانی دەستپێبكاتەوە، پەرلەمانتارانیش دەڵێن بەهۆی ناكۆكی لایەنەكان و چوونەدەرەوەی بەشێك لەپەرلەمانتاران بۆ دەرەوەی وڵات، پێناچێت بەمنزیكانە پەرلەمان بتوانێت كۆبوونەوەكانی دەسپێبكاتەوە.\n“چەند پرۆژە یاسایەك لە ئەنجومەنی نوێنەرانە و بەهۆی ئەنجامنەدانی كۆبوونەوەی پەرلەمان، ناتوانن پەسەندبكرێن”\nئەحمەد كینانی، ئەندامی هاوپەیمانی فەتح لە ئەنجومەنی نوێنەرانی عێراق بە تۆڕی میدیایی ئێستای ڕاگەیاند، “ماوەی نزیكەی مانگێكە بێئەوەی پەرلەمان لە پشوودابێت، ناتوانێت كۆبوونەوەی خۆی ئەنجامبدات كە هۆكارەكەشی بەهۆی نەبوونی ڕێژەی یاسایی ئەندامانەوەیە”.\nوتیشی، “چەند كوتلەیەكی سیاسی هۆكاری ئەوەن كە كۆبوونەوەكانی ئەنجومەنی نوێنەران ئەنجامنەدرێت، ئەویش لە ڕێگەی ئامادەنەبوونیان لە پەرلەمان”.\nكینانی جەخت لەوەشدەكاتەوە، “بەهۆی ئەنجامنەدانی كۆبوونەوەكانی پەرلەمان چەند پرۆژە پرۆژەیاسایەكی گرنگ كە خزمەت بەهاوڵاتیان دەكەن نەتوانراوە پەسەند بكرێت، یان خوێندنەوەی دووەمیان بۆ بكرێت”.\nپێشیوایە، ئەو ململانێیەی كە لەنێو كوتلەكانی پەرلەمان دروستبووە هۆكارە بۆ نەبوونی ڕێژەی یاسایی ئەندامان.\nپەرلەمانتارەكەی فەتح باسلەوەشدەكات، “بەشێك لە پەرلەمانتاران لە گەشت و وڵاتانی دەرەوەی عێراقن و ناگەڕێنەوە بۆ بەشداریكردن لە كۆبوونەوەی ئەنجومەنی نوێنەراندا ئەویش هۆكارێكی دیكەیە بۆ نەبوونی ڕێژەی یاسایی ئەندامان”.\nڕونیشیكردەوە، “ئەم هەفتەیە بڕیاربوو كۆبوونەوەی پەرلەمان ئەنجامبدرێت، بەڵام بەهۆی نەبوونی ڕێژەی یاسایی ئەندامان دانیشتنەكە بۆ هەفتەی داهاتوو دواخرا و ڕەنگە هەفتەی داهاتوویش بەهەمان شێوە نەتوانرێت كۆبوونەوەكە ئەنجام بدرێت”.\n“كوتلە كوردستانییەكان هۆكارنین بۆ ئەنجامنەدانی كۆبوونەوەكانی پەرلەمان”\nحەسەن ئاڵی ئەندامی فراكسیۆنی یەكێتیی نیشتمانیی كوردستان لە ئەنجومەنی نوێنەرانی عێراق بە تۆڕی میدیایی ئێستای ڕاگەیاند، “ئەنجامنەدانی كۆبوونەوەكانی پەرلەمان كارێكی خراپە، دژی پەیڕەوی ناوخۆی پەرلەمانە و ماوەیەكی زۆرە كۆبوونەوەی پەرلەمان ئەنجامنەدراوە بەهۆی ئامادە نەبوونی پەرلەمانتارانەوە”.\nدەشڵێت، “ئێمە وەكو كوتلە كوردستانییەكان هۆكار نین بۆ ئەنجامنەدانی كۆبوونەوەكان و ئەندامانی كورد ئامادەن بەشداری كۆبوونەوەكانی پەرلەمان بكەن”.\nدەربارەی هۆكاری ئەنجامنەدانی كۆبوونەوەكانیش ئاڵی ئاشكرایكرد،”لە كاتی دیاریكردنی وادەی هەڵبژاردنەكانەوە زۆربەی ئەندامانی ئەنجومەنی نوێنەران كەوتوونەتە هەڵمەتی هەڵبژاردن و دەڕۆن بەلای كارەكانی خۆیانەوە، ئەوەش وایكردووە ژمارەی یاسایی ئەندامان تەواو نەبێت بۆ ئەنجامدانی كۆبوونەوەكانی پەرلەمان”.\nپەرلەمانتارەكەی یەكێتی پێشی وایە، “ململانێی نێوان كوتلە گەورەكانی پەرلەمان كە بە تەواوی هەستی پێدەكرێت، لەوانەش سائیرون كە گەورەترین كوتلەیە دەیەوێت هاوشێوەی حكومەت هەژموونی بەسەر پەرلەماندا زاڵبكات لە ڕێگەی جێگری دووەمی سەرۆكی پەرلەمانەوە هۆكارێكی دیكەیە بۆ ئەنجامنەدانی كۆبوونەوە”.\nئەوەشدەخاتەڕوو، بەشێك لە كوتلەكان لەگەڵ ئەوەنین لێپرسینەوە لە وەزیرەكان بكرێت، بۆئەوەی ڕێژەی یاسایی ئەندامان تەواو نەبێت بەشدارنابن لە كۆبوونەوەكانی پەرلەماندا.\nدوایین كۆبوونەوەی ئەنجومەنی نوێنەرانی عێراق لە 2021/5/29 ئەنجامدرا كۆبوونەوەكەش بۆئەوەبوو كە ئیدانەی پەلامارەكانی ئیسرائیل بۆسەر كەرتی غەزە بكات.\nلە ماوەی ڕابردووشدا هاوپەیمانی فەتح دوای بانگهێشتكردن و لێپرسینەوەی چەند وەزیرێكی لە دەستەی سەرۆكایەتی پەرلەمانكرد، بەڵام بەبیانوی جیاجیا ئەو پرسە دواخران، ئێستاش فەتح و بەشێك لە لایەنەكانی دیكە دەیانەوێت لەگەڵ دەستپێكردنەوەی كۆبوونەوەكانی پەرلەمان بانگهێشتكردنی وەزیرەكانی كازمی بكەنە كاری لە پێشینەیان.\nکۆبونەوەی پەرلەمانی عێراق\nهەرچەندە ساڵانە لە 4/14دا بە چەند چالاكییەكی فراوان و گەورە یادی ئەنفال دەكرایەوە، بەڵام ئەمساڵ بەهۆی كۆرۆناوە تەنها…


هۆزه‌كان؛ له سیاسییه‌كان و ئیداره‌دانی كه‌ركوك رازی نین\nكه‌ركوك، كۆبونه‌وه‌یه‌كی سه‌رۆك و كه‌سایه‌تی هۆز و عه‌شیره‌ته جیاوازه‌كانی كه‌ركوك فۆتۆ: كه‌ركوك ناو\nهۆز و عه‌شیره‌كانی كه‌ركوك، نیگه‌رانن له ناكۆكییه سیاسییه‌كان و پێشنیاری جیاوازیان هه‌یه بۆ ئیداره‌دانی پارێزگاكه، به ئامانجی هێشتنه‌وه‌ی پێكه‌وه‌ژیانی ئاشته‌وایی له نێوان پێكهاته‌كاندا.\nبه‌رێوه‌بردنی كه‌ركوك له رووی ئه‌منی و سیاسیی و ئیدارییه‌وه، جێی ناكۆكی به‌رده‌وامی كورد، عه‌ره‌ب و توركمانه، ئه‌وه‌ش جۆرێك له دڵه‌ڕاوكێی دروستكردووه و بۆته به‌ربه‌ست له‌به‌رده‌م بوژانه‌وه‌ی پارێزگاكه‌دا.\nفەیزوڵا ساری كەهیە، سەرۆكی ئەنجومەنی هۆزە توركمانەكانی عیراق به (كه‌ركوك ناو)ی وت "ئامانجی ئێمه پاراستنی شیرازەی كۆمەڵایەتی نێوان پێكهاتەكانە، .. گوێمان بۆ ناگیرێت ئەگەرنا زۆربه‌ی ئەو كێشانەی هەن بەگفتوگۆ چارەسەری دەكەین".\nله كێشه سه‌ره‌كییه‌كانی ئێستای كه‌ركوك، جگه له پۆستی پارێزگار و په‌ككه‌وتنی ئه‌نجومه‌نی پارێزگا، دۆسیه‌ی هه‌ڵبژاردنی ئه‌نجومه‌نه‌كانه كه به‌هۆی ناكۆكییانه‌وه زیاتر له 10 ساڵه له‌و پارێزگا ئه‌نجامنه‌دراوه.\nپەیامی ئێمە برایەتی و تەبایی نێوان پێكهاتەكانی پارێزگای كه‌ركوكه\nعوسمان ئاغای زەنگەنە، سەرۆكی هۆزی زەنگەنە به (كه‌ركوك ناو)ی وت "ئێستا ئیدارەی شار جۆرێك لەگیانی تۆڵەسەندنەوە بەخۆیەوە دەبینێت، زەوی و زاری كورد داگیر دەكرێت، دگه له‌وه‌ی لە جومگە هەستیارەكان پەراوێز دەخرێن و لێپرسراوانی كورد دوردەخرێنەوە، واتا واقعێكی تەواو جیاواز هاتۆتە پێشه‌وه كه لە 15 ساڵی رابردوودا نه‌بووه".\n"پەیامی ئێمە برایەتی و تەبایی نێوان پێكهاتەكانە، به‌ڵام ئەمەی ئێستا دەگوزەرێت تەواو دژایەتیكردنی كوردە".\nله 16ی ئۆكتۆبه‌ری 2017وه، گۆڕانكاری له ئیداره‌دانی ئه‌منی و ئیداری كه‌ركوك رویدا، كاتێك هێزه‌كانی حكومه‌تی ناوه‌ندی گه‌ڕانه‌وه و پێشمه‌رگه كشایه‌وه، له‌وكاته‌وه پۆستی پارێزگار كه‌وتۆته لای پێكهاته‌ی عه‌ره‌ب كه له 2003وه به ده‌ست كورده‌وه بوو.\nكه‌ركوك، 2019، كۆبونه‌وه‌یه‌كی هۆزه‌كانی پێكهاته‌ی عه‌ره‌ب له كه‌ركوك فۆتۆ: تایبه‌ت به كه‌ركوك ناو\nشێخ حەمید عەبدولكەریم، سەرۆكی هۆزی بەیات لە كەركوك بە (كەركوك ناو)ی وت "كەركوك دەبێ لەئایندەشدا هەر لە ئامێزی عیراقیەكان بێت، تایبەتمەندی كەركوك لەوەیە لەسەرجەم شارەكانی دیكەی عیراق جیاوازترە و شاری سەرجەم پێكهاتەكانە".\nبه‌بڕوای ئه‌و ئه‌وه‌ی گه‌لانی شاره‌كه‌ی خستۆته كێشه‌وه، ناكۆكیە سیاسیەكانه و بۆ چاره‌سه‌ری ئه‌وه‌ش "تەنیا هەڵبژاردن دەتوانێت حەجمی حەقیقی پێكهاتەكان لەم شارە دەربخات و دەسەڵاتەكان دابەش بكات، كۆمەڵگای كەركوكیش تەنیا خۆی دەتوانێت بڕیار لەچارەنوسی خۆی بدات".\nسەرۆكی ئەنجومەنی هۆزە توركمانەكانی عیراق وتی "ئێمه زیاتر له 15 ساڵه سته‌ممان لێده‌كرێت كه پۆستی پارێزگارمان پێنادرێت، كورد و عه‌ره‌ب ئه‌و پۆسته‌یان لابووه و پێویسته ئێمه‌ش له‌و پۆسته‌دا تاقیبكرێینه‌وه".\nتەنیا هەڵبژاردن دەتوانێت حەجمی حەقیقی پێكهاتەكان لەم شارە دەربخات\nفەیزوڵا ساری كەهیە ئه‌وه‌شی رونكرده‌وه قسه و پێشنیاری ئه‌وان وه‌ك هۆز، ته‌نیا ئومێدێكه و ده‌سه‌ڵاتی گۆڕانكارییان نیه، له‌رێی فشاره مه‌ده‌نییه‌كانه‌وه ده‌توانن كار بۆ خواسته‌كانیان بكه‌ن.\n"ئه‌گه‌ر وەك هۆزەكان ڕۆڵمان پێبدرێت، سادەترین شت كێشەی زەوی وزار یەكلاییدەكەینەوە بەگفتوگۆو قۆستنەوەی ئەو پەیوەندیە توندوتۆڵەی نێوان ئێمە و هۆزە عەرەب و كوردەكان، بەڵام بەرژەوەندیە سیاسییەكان رێگرن" كه‌هیه واده‌ڵێت.\nخاوه‌ندارێتی زه‌وی و زار له نێوان پێكهاته‌كانی كه‌ركوك، یه‌كێكه له كێشه ئاڵۆزه‌كانی شاره‌كه و ده‌بێت به‌پێی قۆناغی یه‌كه‌می مادده‌ی 140ی ده‌ستور یه‌كلاییبكرێنه‌وه، به‌ڵام ئه‌و دۆسیه‌یه چه‌ندین ساڵه به هه‌ڵپه‌سێراوی ماوه‌ته‌وه.\nسەرۆكی هۆزی زەنگەنە داوای هاوبه‌شی ده‌كات بۆ كه‌ركوك، له‌پێناو په‌ره‌پێدانی گیانی برایه‌تی، بۆ ئه‌وه‌ش عوسمان ئاغای زەنگەنە وتی "ناكرێت نەتەوەیەك لەسەر حسابی نەتەوەی تر ئیمتیازاتی هەبێت وەك ئەوەی ئێستا رودەدات، دەمانەوێت هاوبەش بین، دەبێت كێشەكانمان بەیاسا یەكلاییبكرێنەوە، ناكرێت بەگیانی هێزو تۆڵەسەندنەوە هێرشبكەینە سەر مافی یەكتر".


پەروین بابەکر: سودمەندی هاندان و ئامۆژگارییەکانی مام جەلال بوم\n- 3/19/2019 8:09:00 PM 2909 جار خوێندراوەتەوە\nپەروین بابەکر رایگەیاند، خەڵاتی (بصمة قائدة) خه‌ڵاتی هه‌موو ژنانی كورد و عێراقه، شانازی و دڵخۆشییه‌كه‌ی به ته‌نها بۆ ئەو نییه، به‌ڵكو بۆ هه‌مو ژنێكه كه خه‌ون به سه‌ركه‌وتنی ژنانه‌وه ده‌بینێت ودەشڵێت " من زۆر سودم لە ئامۆژگاریی وهاندانه‌كانی مام جەلال وه‌رگرتوه".\nجه‌نابی مام پاڵپشت و هانده‌ری ژنان بوه بۆ به‌رەوپێشچون من به تایبه‌ت سودم له ئامۆژگاریی هاندانه‌كانی وه‌رگرتوه\nئەو ئەندامەی سەرکردایەتی یەکێتی دەشڵێت،" به‌خشینی ئه‌م خه‌ڵاته به ئێمه زیاتر له پای كار و پرۆژه‌كانماندا بوه له بواری ئابوری و سه‌ربه‌خۆی ئابوری له كه‌ر‌تی گشتی و دامه‌زراوه‌كاندا، بۆ ئه‌مه‌ش هه‌میشه جه‌نابی مام پاڵپشت و هانده‌ری ژنان بوه بۆ به‌رەوپێشچون من به تایبه‌ت سودم له ئامۆژگاریی هاندانه‌كانی وه‌رگرتوه و هه‌میشه ئه‌و وته‌یه‌ی دوپاتده‌كه‌مه‌وه كه دەڵێت" كۆمه‌ڵگای مه‌ده‌نی دروست نابێت ئه‌گه‌ر ژنان یه‌كسان نه‌بن له‌گه‌ڵ پیاواندا".\nپەروین بابەکر باسیلەوەشکردوە،"وه‌كو ژنێك هه‌میشه جه‌ختمان له‌وه كردۆته‌وه كه ده‌بێت ژنان خاوه‌نی ئابوری سه‌ربه‌خۆبن تاكو بتوانن خاوه‌نی بریار و چاره‌نووسی خۆیان بن".\n#بصمة قائدة #پەروین بابەکر #مام جەلال


وەرە بەرنامەکانى Visual Studio داگرە هەموو وەشانەکانى AlanD-KurDy 17 4،637 05-23-2016, 03:16 AM\nفێرکاری Android studio + ١٩ وانە لەیەک فایلدا کریستیانۆ 14 4،538 03-15-2016, 12:27 PM\nیارمه‌تی له Android Studio چۆن شاشه ته‌سویركردن درووست بكه‌م ! AMIR HACKER 2 1،267 03-14-2016, 02:13 AM\nبۆ یەکەمجار!!!(xamarin studio)بۆ دروستکردنی ئەپ(ئەندرۆید،ماک،iOS) RA HA 28 5،660 03-02-2016, 12:04 AM\nپرۆگرامێکی ناوازە!(xamarin studio)بۆ دروستکردنی ئەپ بۆ ئەندرۆید،ماک،iOS RA HA 11 3،131 01-12-2016, 05:35 PM\nفەرھەنگی کوردی دابگرە 2015 Hedi pool 8 4،414 12-10-2015, 09:29 PM\nchalak krdny camtasia studio 8 Hedi pool 5 1،402 12-02-2015, 01:40 PM\nلابردنی پاسۆردی PDF 2015 Hedi pool 4 1،117 11-24-2015, 09:06 PM\nVisual Studio 2015 Preview Downloads akam ranya 15 3،232 11-19-2015, 03:38 PM\nیارمه‌تی: کێشەم هەیە لە ئینیستل کردنی Microsoft Visual Studio 2012 0M3D 6 2،352 11-19-2015, 01:16 PM


ئه‌وانه‌ی هه‌میشه له دڵی نه‌ته‌وه‌كه‌یاندا زیندوون. – Giareng\nلە 27 مارس , 2013\nبه یادی دوو تێكۆشه‌ری نه‌ترس و، دوو به‌رپرسی لێهاتوو و، دوو كادری سیاسیی و نیزامی حیزبه‌كه‌مان ، شه‌هید كاك عه‌بدوڵڵای شه‌ریفی و شه‌هید كاك خدره سوور. له یه‌كه‌م مانگی هاوینی ساڵی 1368ی هه‌تاوی دا كه له ناوچه‌ی مه‌هاباد له‌حاڵی جه‌وله‌یه‌كی سیاسیی نیزامی دابووین، رۆژێك له‌و رۆژانه چووینه بناری كێوی مه‌یدان ئه‌سته‌ر.\nلەو کات‌و ساتەدا کە ئێمە لە مەیدان ئەستەر بووین، ئێستا رنووی به‌فر به كوێستانه‌كانه‌وه ما بوو، ئێمه ده‌سته‌یه‌ك به مه‌به‌ستی دیده‌وانی چووینه سه‌ر به‌نده‌نی مه‌یدان ئه‌سته‌ر كه به سه‌ر گوندی بێهه‌نگوین و چەند گوندی دیکە دا ده‌یڕوانی.\nده‌مه‌و چێشته‌نگاوى ئه‌و رۆژ كه چاومان لێكرد دیتمان سوارێك له بناری مه‌یدان ئه‌سته‌ر به رووی بێهه‌نگوین دا دێت.\nكه ئه‌وه‌م دیت،  تاوم دایه دوربین و لێم روانى، دیتم شه‌هید خدره سووره. ناسیم و زانیم كه هێزی پێشه‌وا له‌و ده‌ورو به‌رەن. له‌و كاته دا كه هه‌ر وا لێم ده‌ڕوانی ، دێتم له لای شوانێك لایدا . هاورێیانی ئێمه سیگاریان پێ نه‌ما بوو، گوتیان بۆ نه‌چینه لای كاك خدر و كه‌سێك بۆ سیگاران بنێریته بێهه‌نگوین. به دوای ئه‌وه دا به‌كره ئاسیناوه‌یی و نه‌فه‌رێكی دیکە کە ناوه‌كه‌م له یاد نه‌ماوه، ناردمانن بۆ لای كاك خدر، به‌كره كه گه‌ڕایه‌وه گوتی كاك خدر گوتوویه‌تی وه‌ڵا منیش هه‌ر سیگارم لێ بڕاون و هاتووم تا كه‌سێك په‌یدا بكه‌م و بینێرم بۆ سیگاران و خه‌متان نه‌بێت په‌یدایان ده‌كه‌م و مادام له‌و ده‌وره‌ن ئێوارێش یه‌كتر ده‌گرینه‌وه.\nئه‌مشۆ كه له سه‌ر فه‌یسبووك وێنه‌ى كاك خدر و كاك عه‌بدوڵڵای شەريفى م دێت، ده‌موو ده‌ست ئه‌م رۆژه‌م بیر هاته‌وه و كه‌وتمه بیری ئه‌وه كه هه‌ر چه‌ند به كورتیش بێت شتێك له سه‌ر ئه‌و دوو نه‌مره بنووسم. هه‌زار سڵاو له رووحی پاكی ئه‌ودوو پارتیزانه نه‌ترسه.\nجگه له‌وه‌ش ئێواره‌ی ئه‌م رۆژه كه له گه‌ڵ هێزی پیشه‌وا یه‌كمان گرت و ده‌مانهه‌ویست به‌ره‌و دۆڵی خاڵه‌باد و جانداران برۆین، له نزێك رێی ئه‌و نه‌ویایه‌یی كه بۆ لای شارستێنی پیرانشار ده‌ڕوات چاوم به كاك عه‌بدوڵڵای شه‌ریفی كه‌وت که به‌ره‌و لای پیاوێكی پیر و كورته باڵا ده‌چوو. له‌و كاته دا له یه‌كێك له ره‌فیقه‌كانم پرسی ئه‌و كابرایه ناناسی. له وه‌ڵام دا گوتی : ئه‌وه باوكی كاك عه‌بدوڵڵای شه‌ریفی_ه و رێژیم وازی لێ ناهێنێ و هه‌میشه بانگی ده‌كه‌ن و ئه‌زیه‌تی ده‌كه‌ن . كه ئه‌وه‌ی گوت، زۆرناره‌حه‌ت بووم و ئیستاش ئه‌م رۆژه‌م له یاد نه‌چۆته‌وه. هه‌ر بۆیه‌ش كه ئه‌مشۆ وێنه‌ی شه‌هید كاك عه‌بدووڵای شه‌ریفی و كاك خدرە سوورم دیت وێنه‌ی ئه‌و رۆژه‌ی ناوبراو و باوكىم هاته‌وه به‌رچاو كه چۆن به گورجی بۆ لای باوه‌كە خۆشه‌ویست و پیره‌كه‌ی ده‌چوو. یادی شه‌هید عه‌بدوڵڵا و باوكه له‌خۆبوردوه‌كه‌ی به خێر بێت و مردن و نه‌مان و روو ره‌شى بۆ دوژمنانی نه‌ته‌وه‌ی كورد و كوردستان.\nئه‌حمه‌د مه‌كڵاوه‌یی، رێكه‌وتی 7/1/ 1392ی هه‌تاوی


باڵیۆزی بەریتانیا داوای یەکخستنی هێزی پێشمەرگە دەکات – لڤین پرێس\nباڵیۆزی بەریتانیا داوای یەکخستنی هێزی پێشمەرگە دەکات\nبارەگای بارزانی لە ڕاگەیەندراوێکدا ڕایگەیاند، ئەمڕۆ چوارشەممە ٢١ـی نیسانی ٢٠٢١ لە سەلاحەددین مەسعود بارزانی، سەرۆکی پارتی دیموکراتی کوردستان پێشوازی لە ستیڤن هیكی باڵیۆزی بریتانیا لە عێراق كرد و لە کۆبوونەوەکەدا پرۆسەی سیاسیی عێراق و پەیوەندییەكانی نێوان هەرێمی كوردستان و بەغدا و هەروەها ئاڵنگارییەكانی بەردەم هەڵبژاردنەكانی داهاتووی عێراق تاوتوێكران.\nلە بەشێکی تری ڕاگەیەندراوەکەدا هاتووە، باڵیۆزی بریتانیا لە عێراق ئیدانەی هێرشەكانی سەر هەرێمی كوردستان و فڕۆكەخانەی نێودەوڵەتیی هەولێری كرد و ڕایگەیاند بریتانیا و وڵاتانی هاوپەیمان سوورن لەسەر پاراستنی هەرێمی كوردستان لە هەڕەشەكان و، سەقامگیری و ئارامیی هەرێم بە فاكتەرێكی سەرەكی بۆ سەقامگیری و ئارامیی عێراق و ناوچەكە دەزانن.\nلە کۆتای ڕاگەیەندراوەکەدا هاتووە، لە بەشێكی تری ئەو دانیشتنەدا ڕۆشنایی خرایە سەر پڕۆسەی چاكسازی لە وەزارەتی پێشمەرگە و یەكخستنی هێزەكانی پێشمەرگە و باڵیۆزی بریتانیا لە عێراق پشتیوانیی و هاوكاریی وڵاتەكەی بۆ سەرخستنی چاكسازی و كاراتركردنی هێزی پێشمەرگەی كوردستان دووپات كردەوە.\nداوا لە سەرۆکی پەرلەمان دەکرێت لێکۆڵینەوە لە بەقاچاخبردنی ڤاکسینی کۆرۆنا بکرێت\nسەرۆک وەزیرانی عێراق کۆمەڵێک پڕۆژەی وه‌به‌رهێنانی هه‌ڵوه‌شانده‌وه


عەبدوڵا عەلیدوست: فەلسەفە لە رێی زمانەوە گەشە دەکات | Roji Kurd ڕۆژی کورد\nHome وتووێژ عەبدوڵا عەلیدوست: فەلسەفە لە رێی زمانەوە گەشە دەکات\nعەبدوڵا عەلیدوست: فەلسەفە لە رێی زمانەوە گەشە دەکات\nزنجیرە وتووێژ (5)\nبە بۆنەی ڕۆژی جیهانی زمانی دایکی و هەروەها ئاوڕدانەوە لە گرنگی پەروەردەبوون بە زمانی زگماکی، زنجیرە وتووێژێک لەگەڵ چەند کارناس و پسپۆرێکی بواری زمانی کوردی ئەنجام دراوە و لە بەشێکی دیکەی ئەو زەنجیرە وتووێژەدا کاک ( عەبدوڵا عەلیدوست، خوێندکاری دوکتورا لە بواری فەلسەفەی سیاسی و فەلسەفەی کۆمەڵناسییە لە وڵاتی ئاڵمان ) وەڵامی پرسیارەکان دەداتەوە.\nپرسیار: سه‌ربوورده و ڕه‌چه‌ڵه‌کی باسه زمانه‌وانی و زمانناسییه‌کان بۆ که‌ی و کوێ ده‌گه‌ڕێته‌وه و پێگه‌ی له جیهانی فه‌لسه‌فه‌ی مۆدێڕن به‌ملاوه چییه؟\nعه‌بدوڵا عه‌لییدوست: با هه‌ر له سه‌ره‌تاوه به کورتی ئاماژه‌یه‌ک به ژانڕی فه‌لسه‌فه‌ی زمان یاخۆ ڕێزمان بکەین تا بزانین که له ژێر چه‌تری ژانڕی ناوبراودا چ چالاکییه‌کی فه‌لسه‌فی و چ شیکاریه‌ک به‌ڕێوه ده‌چێت. فه‌لسه‌فه‌ی زمان سه‌رگه‌رمی لێکۆڵینه‌وه‌ی ڕه‌چه‌ڵه‌ک، گه‌شه، واتا، مانا و ئه‌رکی بنه‌ڕه‌تی زمانه. دواتر له‌و به‌ستێنه‌دا په‌یوه‌ندی نێوان زمان و حه‌قیقه‌ت و زمان و هزر، یاخۆ زمان و هه‌ست به ئاگاهی خۆ ده‌ورێکی سه‌ره‌کی ده‌گێڕن. به‌ڵام فه‌لسه‌فه‌ی زمان به هه‌مان شێوه ئاوڕ له لۆژیکی شیکاری ستڕاکته‌ر و پێکهاته‌ی زمان و فه‌لسه‌فه‌ی ئه‌نتڕۆپۆلۆجی ده‌داته‌وه، به تایبه‌ت لێره‌دا زمان بۆ ناسینی ستروشتی مرۆڤ بایه‌خێکی گه‌وره‌ی پێده‌درێت. ئه‌گه‌رچی فه‌لسه‌فه له سه‌ده‌ی بیستدا به ته‌واویی و به تێروته‌سه‌لی فه‌لسه‌فه‌ی زمان ده‌کاته باس و ته‌وه‌رێکی گه‌وره، به‌ڵام هه‌ر له یونانی باستان و کۆنه‌وه زمان له فه‌لسه‌فه‌دا ده‌ورێکی به‌رچاوی هه‌بووه. چونکه زمان گه‌وره‌ترین و سه‌ره‌کیترین که‌ره‌سه و مێدیۆمی خودی فه‌لسه‌فه‌یه، بیر ته‌نیا له زماندا و به زمانه‌وه به ئاکام ده‌گات، دواتر ئێمه ته‌نیا به زمان له سه‌ر خودی زمانیش بیر ده‌که‌ینه‌وه و گه‌شه و ئاڵوگۆر له زماندا پێکدێنین. ئه‌گه‌رچی بیرمه‌ندانی پێش سه‌رده‌می سۆقڕاتیش (هێڕاکلیت و پاڕمێنیدیس) بایه‌خ به ڕۆڵی زمان ده‌ده‌ن، به‌ڵام یه‌که‌م فیلسوفه‌کان “ئه‌فلاتون” و “ئاڕیستۆن” که تایبه‌تمه‌ندی زمان تیۆریزه ده‌که‌ن. ئه‌فلاتوون به ڕوانگه‌یه‌کی مێتافیزیکییه‌وه له‌و بڕوایه‌دایه که ئێمه ده‌توانین به ئایدیاوه ستڕاکته‌ری بنه‌ڕه‌تی هه‌موو “هه‌بووه‌کان” بخوێنینه‌وه و پێیان بگه‌ین، به‌ڵام ئاڕیستۆ زیاتر بیرێکی ڕیالیستی هه‌یه و ده‌ڵێت نه‌ک ئایدیا (پێشبینی) به‌ڵکه ستڕاکته‌ری هه‌موو “هه‌بووه‌کان” له خودی هه‌بووه‌کاندایه، ئه‌وه ئه‌و تایبه‌تمه‌ندییه به‌رچاوه‌یه که ئاوێته‌ی زمان ده‌بێت و کاریگه‌ری له سه‌ر داهێنان له زماندا داده‌نێت. دیاره بیره‌کانی ئاڕیستۆ تا چه‌رخی ناوه‌ندیش ڕه‌نگدانه‌وه و کاریگه‌ری به‌رچاویان له فه‌لسه‌فه‌دا ده‌بێت. له چه‌رخی ناوه‌نددا “تۆماس فۆن ئێرفۆرت” بانگه‌شه‌ی تێزه‌یه‌کی تازه‌ی سه‌رنجڕاکێش سه‌باره‌ت به زمان ده‌کات. ناوبراو ده‌ڵێت: گه‌ردوون ناتوانێت له ناخی خۆیه‌وه خاوه‌ن نه‌زمێکی نه‌گۆڕ بێت که ئێمه‌ی مرۆڤ به ناخی بگه‌ین. مرۆڤ ته‌نیا له‌و پێکهاته و ستڕاکته‌ر ده‌گات که خۆی بۆ گه‌ردوونی دروست ده‌کات و دایده‌هێنێت. ئه‌م تێزه فه‌لسه‌فه‌ی زمان به ته‌واوی ده‌گۆڕێت، چونکه ئه‌گه‌ر گه‌ردوون خاوه‌ن نه‌زمێکی نه‌گۆر نه‌بێت وئه‌گه‌ر زمان که‌ره‌سه‌یه‌کی ده‌ره‌وه‌ی گه‌ردوون بێت، ئه‌وه ده‌بێت ئه‌و دوو کاته‌گۆرییه جیاواز له یه‌ک بیربکرێنه‌وه. واته ئێمه بۆ تێگه‌یشتن له نه‌زمی گه‌ردوون وادار به داهێنانی زمان ده‌کرێین، تا له پله‌ی دووه‌مدا به‌و که‌ره‌سه له پێکهاته‌ی گه‌ردوون بگه‌ین. به‌ڵام شۆڕشێکی تازه‌ی فیکری سه‌باره‌ت به زمان له چه‌رخی تازه‌دا ڕوو ده‌دات، له چه‌رخی ناوه‌نددا هێشتا ئاوڕ له مێشکی تاک و په‌یوه‌ندی تاک له گه‌ڵ گه‌ردووندا نه‌درابووه‌وه. بۆ ئه‌م هه‌نگاوه پێویسته به لۆکالی و ناوچه‌یی بۆ تایبه‌تمه‌ندی مێشک بڕواندرێت، لێرده‌دا فه‌لسه‌فه‌ی “ڕێنێ دێکا” سه‌باره‌ت به زانست و مێشکی مرۆڤ گه‌وره‌ترین گۆڕانکاری ده‌هێنێته گۆڕێوه. بۆ “دێکا” ڕوونه که ئێمه بۆ هه‌ڵسانگاندن و تێگه‌یشتنی هه‌موو په‌یوه‌ندییه‌کانی ڕووی ده‌ره‌وه‌ی گه‌ردوون له گه‌ڵ مه‌ترسی فریووخواردندا ڕووبه‌ڕووین. ته‌نیا به بۆنه‌ی پڕۆسه‌یه‌کی بیرکردنه‌وه‌وه له مێشکدا که به‌رده‌وام له گه‌ڵ گوماندا ڕووبه‌ڕوومان ده‌کاته‌وه ده‌توانین به ڕێژه‌یه‌کی تایبه‌ت به ئه‌رخه‌یانی و زانیاری مسۆگه‌ر بگه‌ین. که‌وایه ئه‌وه ته‌نیا هزر و مێشکه که گومانمان له سه‌ر هه‌بوونی نییه، جا ئه‌و تێزه له ڕسته‌یه‌کی ناوداردا فۆڕمووله ده‌کرێت: “من بیر ده‌که‌مه‌وه، که‌وایه هه‌م”. پاش “دێکا” بیرمه‌ندێکی دیکه به ناوی “جان لاک” درێژه‌ی به‌و تیۆرییه ده‌دات، به‌ڵام ڕه‌خنه‌یه‌کی زۆر کاریگه‌ر له ڕوانگه‌کانی “دێکا” ده‌گرێت، “جان لاک” به دروستی نازانێت که له‌و بڕوایه‌دا بین ته‌نیا به خودی مێشک و عه‌قڵه‌وه هه‌بوونی مێشک و عه‌قڵ بسه‌لمێنین، به‌ڵکه مرۆڤ پێویستی به هه‌ست و هه‌ستی بۆ گه‌ردوون هه‌یه تا به زانیاری بێگه‌رد بگات. به پێی ئه‌م ڕوانگه یه‌که به یه‌کی هه‌سته‌کانمان له په‌یوه‌ند له گه‌ڵ گه‌ردووندا ده‌بنه بنه‌مای به ده‌ستهێنانی زانیاری هه‌رچی زیاتر. ئا له‌م به‌ستێنه‌وه ئه‌وه‌نده بۆ ناو و هه‌بوون و شتومه‌ک ناڕواندرێت، لێره‌وه ئه‌و پرسیاره‌یه که گه‌ردوون چۆن پێکهاتووه پشتگوێ ده‌خرێت، به‌ڵکه زیاتر ئه‌و دیارده بایه‌خی پێده‌درێت که من خۆم چۆن گه‌ردوون ده‌بینم و چ هه‌ستێک ئاوێته‌ی ئه‌و شێوه بینینه‌م ده‌که‌م، دواتر چۆن و به چ زمانێک هه‌واڵ له‌و به‌سه‌رهاته ده‌ده‌م، چۆن له‌و هه‌سته‌م ده‌دوێم. لێره‌دا زمان ده‌بێته که‌ره‌سه‌یه‌ک بۆ باسکردن له هه‌ست و عه‌قڵ و ئاوێته‌ییه‌ک له هه‌ردووکیان و هه‌واڵدان و ڕاگه‌یاندنی ئه‌و شێوه هه‌ست و بینینه بۆ که‌سی ده‌ره‌وه له خۆ. دواتر ئه‌م تیۆرییه‌ی “جان لاک” به ناوی فه‌لسه‌فه‌ی ئاگایی له خۆ ناو ده‌برێت، ئه‌گه‌رچی شتوومه‌ک هێشتا له لای “لاک” هه‌ر ده‌ور ده‌گێڕێت، به‌ڵام هه‌ست و هه‌واڵی ناخی هه‌ر تاکێک وه‌ک “سه‌بجه‌کت” ده‌بێته بنه‌مای فه‌لسه‌فه‌ی زمان. له سه‌ده‌ی هه‌ژده و نۆزده‌دا کۆمه‌ڵێک بیرمه‌ندی دیکه‌ی ناودار هه‌ن که ئاوڕ له پرسی ناوبراو ده‌ده‌نه‌وه. بۆ وێنه “ئێمانوێل کانت”، بۆ کانت شه‌فافه که به ناخ گه‌یشتن و ده‌رک پێکردن به ستڕاکته‌ره‌وه به‌نده، به‌ڵام ستڕاکته‌ره‌که له خودی مرۆڤ و تاکدایه، نه‌ک ته‌نیا هه‌سته‌کان، به‌ڵکه تێکهه‌ڵچووی هه‌ست و فام له ڕووبه‌ڕووبوونه‌وه له گه‌ڵ دونیادا به ناسیین و زانیینمان ده‌گه‌یێنێت، به‌ڵام “کانت” له‌و به‌ستێنه‌دا هیچ باس له زمان ناکات، هه‌ربۆیه بیرمه‌ندانی وه‌ک “یۆهان گێۆرگ هامان و یۆهان گۆتفڕید هێرده‌ر” بێده‌نگ نامێننه‌وه و کاکڵی بیره‌کانی “کانت” به زمانه‌وه گرێ ده‌ده‌ن و ده‌ڵێن ئه‌و ستڕاکته‌ره‌ی که “کانت” له تاکدا به‌دی ده‌کات، له ڕاستییدا ستڕاکته‌ری خودی زمانه. ئه‌م دوو بیرمه‌نده ده‌ڵێن ته‌نیا زمانه که په‌یوه‌ندی مرۆڤ له گه‌ڵ گه‌ردووندا دروست ده‌کات، جا ئه‌م تێزه ده‌بێته بنه‌ما و هێڵی فیکری فه‌لسه‌فه‌ی زمانی سه‌رده‌می مۆدێڕن. له سه‌ده‌ی بیستدا سێ دانه شاخه‌ی فه‌لسه‌فی گه‌وره‌ترین کاریگه‌رییان هه‌یه و هه‌رسێ شاخه‌که‌ش تایبه‌تمه‌ندی زمان ده‌خه‌نه مه‌ڵبه‌ندی فه‌لسه‌فه‌وه. بۆ وێنه “گۆتلۆب فڕێگه” و بازنه‌ی بیرمه‌ندانی شاری ڤیه‌نا و “فێردیناند ساوسوڕه”. ئه‌م سێ ڕوانگه زمان ده‌که‌نه بنه‌مای هه‌موو په‌یوه‌ندییه‌کانی مرۆڤ له گه‌ڵ گه‌ردووندا. واته لێره‌دا ته‌نیا کۆک بوون له سه‌ر ڕۆڵی زمانه که ئه‌و سێ ساخه فه‌لسه‌فییه له یه‌ک نزیک ده‌کاته‌وه. فه‌لسه‌فه‌ی ئه‌نالیزی زمان، فه‌لسه‌فه‌ی هێرمۆنۆیتیک و فه‌لسه‌فه‌ی ستروکتورالیزمی فێنۆمێنۆلۆجی به‌و خاڵه ده‌گه‌ن که پێویسته زمان بخرێته مه‌ڵبه‌ندی هه‌موو هزر و بیرێکی فه‌لسه‌فییه‌وه، چونکه ئه‌وه ته‌نیا زمانه که تێیدا فه‌لسه‌فه گه‌شه ده‌کات، ئه‌وه زمانه که سه‌ره‌تا و بنه‌ڕه‌تی داهێنانی فیکر و فه‌لسه‌فه و هزره، ئه‌وه زمانه که فه‌لسه‌فه ده‌یکاته بنه‌مای خودی ڕه‌خنه‌ی فه‌لسه‌فه، ته‌نانه‌ت ئه‌و تێزه ڕادیکاڵه‌ش هه‌یه که ته‌واوی فه‌لسه‌فه ته‌نیا ڕه‌خنه‌ی زمان بێت. ئه‌گه‌رچی نه “هایدێگه‌ر” وه نه “گێدامه” ئه‌م تێزه ڕادیکاڵه به‌و ڕادیکاڵییه‌ی وه‌رده‌گرن، به‌ڵام فه‌لسه‌فه‌که‌ی ئه‌وانیش به هه‌مان شێوه له ژێر کاریگه‌ری به‌رچاوی زمان و فه‌لسه‌فه‌ی زماندایه. من پێم وایه لێره‌دا توانیبێتم به گه‌شتێکی خێرا و سه‌ره‌پێیی به سه‌ر مێژووی ئه‌و ژانڕه فه‌لسه‌فییه‌دا وه‌ڵامی پرسیاره‌که‌تانم دابێته‌وه.\nپرسیار: په‌یوه‌ندی زمان و حه‌قیقه‌ت واته “ڕاستی” چۆناوچۆنه له فه‌لسه‌فه‌دا و باسه گرینگ و تێزه ته‌وه‌رییه‌کان کامانه‌ن؟\nعه‌بدوڵا عه‌لییدوست: ئه‌گه‌رچی له وه‌ڵامی پرسیاری پێشووتردا ناڕاسته‌وخۆ ئاماژه به‌م پرسیاره دراوه، به‌ڵام لێره‌دا ده‌چمه سه‌ر کۆمه‌ڵیک وته‌ی هه‌ندێک بیرمه‌ندی سه‌رده‌می تازه که پێشتر به بۆنه‌ی جێگاوه که‌میان هێنا و ناونه‌بران. بۆ وێنه “ئادۆڕنۆ” وته‌یه‌کی زۆر جوانی هه‌یه که ده‌ڵێت: فه‌لسه‌فه بریتییه له ووتن و به‌یانکردنی ئه‌و په‌یامه‌ی که له ڕاستییدا وتن و ده‌ربڕینی ئه‌سته‌مه. بۆ “ویتگنشتاین” سنوره‌کانی زمان سنوره‌کانی دونیا ده‌ستنیشان ده‌که‌ن، واته هه‌ر شتێک و هه‌ر په‌یامێک که به‌یان نه‌کرێت ئه‌وه هه‌بوونی نییه. دونیا هه‌موو حاڵه‌ت و به‌سه‌رهاته‌کانه، ته‌نیا مانه‌وه‌ی فاکته‌کان حه‌قیقه‌ت ده‌خه‌نه ڕوو. دواتر ئێمه بۆ خۆمان وێنه‌یه‌ک له ڕاستییه‌کان هه‌ڵده‌گرینه‌وه، ئه‌و وێنانه هه‌موو هه‌بووه‌کانی دونیا پێناسه ده‌که‌ن، ئه‌وکات ته‌نیا فیکر و ئه‌ندێشه‌یه که ده‌بێته لۆژیکی وێنه‌ی فاکته‌کان. له کۆتاییدا ته‌نیا ئایده‌نتی و هوویه‌تی دونیا و فیکره که ده‌بێته جه‌وهه‌ری حه‌قیقه‌ت. ته‌نیا ڕسته‌کان واتا به ده‌سته‌وه ده‌ده‌ن، هه‌ر فیکرێک بۆ خۆی ڕسته‌یه‌کی واتاداره، هه‌ربۆیه “ویتگێنشتاین” له تیۆری “ئمیجیدا: هاوشێوه” به زمان په‌یوه‌ندیه‌کی نێوان دونیا و فیکر دروست ده‌کات، واته هه‌م دونیا وه هه‌م فیکر یه‌ک شێوه ستڕاکته‌ریان هه‌یه، هه‌ر شت و هه‌ر په‌یامێک به‌یان بکرێت ئه‌وه به شه‌فافیش به‌یان ده‌کرێت و هه‌ر په‌یامێک که به‌یان نه‌کرێت ئه‌وه پێویسته که له‌و پرسه‌دا بێده‌نگ بمێنینه‌وه. له ڕوانگه‌ی ناوبراوه‌وه نه فه‌لسه‌فه، نه ئایین و نه ئه‌فسانه ده‌توانن ڕسته‌ی واتابه‌خش دابڕێژن. هه‌ر ڕسته‌یه‌ک مۆدێلێکه له دونیا، به‌ڵام دونیایه‌ک که له کۆبه‌ندی یه‌ک دونیا فاکت و حاڵه‌ته‌وه ده‌بێته دونیا. بۆ “هایدگه‌ر” پرسیاری “فه‌لسه‌فه چییه؟” و “بیر و فیکر چییه؟” پرسیاره سه‌ره‌کییه‌کانن، ئاکامی ئه‌م پرسیارانه ده‌چێته چوارچێوه‌ی پرسیاری سه‌باره‌ت به ماهییه‌ت، واته “هایده‌گه‌ر” له سه‌ر بنه‌مای ئۆنتۆلۆجی بۆ هه‌بوونی هه‌موو هه‌بووه‌کان ده‌ڕوانێت. به‌ڵام زانسته‌کان به گشتی زیاتر بۆ ئه‌رک و ئه‌رک به‌جێهێنان ده‌ڕوانن و زیاتر پرسیاری وه‌ک چۆن ئه‌و ئه‌رکه به ئاکام ده‌گات ده‌خه‌نه مه‌ڵبه‌ندی پیشه‌که‌یانه‌وه. به واتایه‌کی دیکه، زانسته‌کان فیکر ناکه‌نه‌وه، به‌ڵکوو زیاتر حیساب و ڕێژه و ڕێژه‌کاری ده‌که‌ن. بۆ “هایدگه‌ر” هه‌بوون بریتیه له‌وه‌ی که مرۆڤ فیکری لێده‌کاته‌وه، ئه‌و هه‌بوونه مێژووی ڕابردووی مرۆڤه، واته ئه‌و هه‌بوونه هه‌ر زووتر و پێشتر ده‌ستبه‌ر کراوه. واوه‌تر زمان به ده‌سته‌واژه‌ی دیاری‌کراو و جێکه‌وتوو و به هۆی گرامه‌رێکی نه‌گۆڕه‌وه ده‌سه‌ڵاتی به سه‌رماندا هه‌یه. هه‌ر وشه‌یه‌ک په‌نجه بۆ وشه‌یه‌کی دیکه ڕاده‌کێشێت و هه‌ر وشه‌یه‌ک به وشه‌یه‌کی دیکه‌وه به‌نده و له‌و ڕێگاوه ئازادی ئه‌و هه‌ڵبژاردنه له منی مرۆڤ زه‌وت کراوه. له سه‌رئه‌نجامدا به‌ستێنه و گرامه‌ر پرسیاری سه‌باره‌ت به هه‌بوون ئه‌بڕنه‌وه. هه‌ربۆیه “هایدگه‌ر” به‌دوا که‌ره‌سه‌یه‌کدا وێڵه که به سه‌ر زمان و ڕێزماندا باز بدات، واته خۆ ئه‌وه ڕووداوێکه که من به بیرکردنه‌وه وادار ده‌کات، به‌ڵام بیرکردنه‌وه بیرکردنه‌وه‌یه‌که بۆ تێپه‌ڕ بوون له‌م دۆخ بۆ دۆخێکی دیکه و بۆ سه‌ره‌تایه‌کی دیکه، تا بیره سه‌ره‌تاییه‌که بیرێکی جیاواز له خۆی وه‌دۆزێت. “ویتگنشتاین” لێره‌دا زۆر ڕاشکاوانه‌تر سه‌باره‌ت بۆ زمان و سنوری ده‌سه‌ڵاته‌کانی زمان ده‌ڕوانێت. بۆ ناوبراو ئه‌وه لۆژیکه که دونیا پێناسه ده‌کات، واته سنوره‌کانی لۆژیک سنوره‌کانی دونیا دیاری ده‌که‌ن. به‌ڵام ئه‌و سه‌بجه‌کتی خاوه‌ن بیره که ڕسته‌ی واتابه‌خش داده‌رێژێت سه‌ر به دونیا نییه. خودی تاک سنورێکه، چونکه خۆ چاو خودی خۆی نابینێت، که‌وایه مانای دونیا ده‌بێت له ده‌ره‌وه‌ی خودی دونیا بدۆزرێته‌وه، له به‌ر ئه‌وه‌ی له دونیادا مانا و به‌ها نییه. “ویتگنشتاین” هه‌نگاوێکی گه‌وره‌تر هه‌ڵده‌گرێت و ده‌ڵێت که ته‌نانه‌ت له ئیخلاق و ستاتیکیشدا ڕسته‌ی واتابه‌خش نین، به‌ڵکه زمانی هه‌ردوو ژانڕه‌که ته‌نیا بێده‌نگییه، ڕسته‌ی واتابه‌خش ته‌نیا له ڕووی پرسیاری “چۆنه‌وه” دێته گۆڕێوه و ئه‌و پرسیاره‌ش ته‌نیا سه‌باره‌ت به “مێشانیکی” دونیا داڕشتنی به سه‌مه‌ر به ده‌سته‌وه ده‌دات. به سه‌ر ئه‌وه‌شدا پرسیاری “چۆن” سه‌باره‌ت به هه‌بوویه‌کی ئه‌به‌دیی و دایمیی بێواتا ده‌مێنێته‌وه، چونکه په‌روه‌ردگار و هونه‌ر خۆییان له دونیادا پیشان ناده‌ن. “ئادۆڕنۆ” به شێوه‌یه‌کی دیکه له واتا و مانای ڕسته و زمان ده‌دوێت، ناوبراو له نێوان زانیاری له سه‌ر بنه‌مای دیسکورس و زانیاری له سه‌ر بنه‌ماییه‌ک که کاری به دیسکورس و زمانه‌وه نییه جیاوازییه‌ک به‌دی ده‌کات. بۆ وێنه به‌رهه‌مێکی نیگارکێشی جوانییه‌ک له خۆ پیشان ده‌دات که به وشه و به ڕسته به‌یان نه‌کراوه، به‌ڵکه ئه‌وه ئێمه‌ین که ئه‌و جوانییه به ڕسته و له نێوان ڕسته‌کاندا به‌یان ده‌که‌ین. جا ئه‌و جوانییه له مه‌نتیقه‌وه دووره و ئێمه زیاتر له ڕوی هه‌سته‌وه وه‌ریده‌گرین. به‌ڵام فه‌لسه‌فه له هه‌سته‌وه نزیک نییه، هه‌ربۆیه حه‌قیقه‌ت بۆ “ئادۆڕنۆ” خودی پاڕادۆکسه، پاڕادۆکسێک له نێوان شوناسی نه‌هێنی و شه‌فافییدا. لێره‌دا زۆر سه‌رنجڕاکێشه که له لای بیرمه‌ند “کیرگه‌گارد” ئه‌و پاڕادۆکسه په‌روه‌ردگاره و له لای بیرمه‌ندی ئاڵمانی “نیچه” خوداوه‌ند مردووه. بۆ “ئادۆڕنۆ” ڕسته‌ی ژیانی ڕۆژانه و ڕسته‌ی زانسته سروشتییه‌کان پڕ واتان، چونکه ئه‌و ڕستانه په‌یامێکی شه‌فاف ده‌گه‌یێنن و به که‌ڵک دێن، دواتر ئه‌و که‌ڵکه‌ش له لایه‌ن زۆرینه‌مانه‌وه ده‌بینرێت و ده‌سه‌لمێنرێت. فه‌لسه‌فه ده‌بێت ئه‌وه به‌یان بکات که له ڕاستییدا به‌یان ناکرێت، واته فه‌لسه‌فه پێویسته به توانای زمان و به یارمه‌تی زمان به سه‌ر زماندا باز بدات، به‌ڵام به‌رهه‌مێکی نیگارکێشی جوان واتاکه‌ی له بێوشه‌ییدا ده‌خاته ڕوو. ئه‌گه‌ر لێره‌دا بازنه‌ی ئه‌م وه‌ڵامم دابخه‌مه‌وه، ئه‌وه ده‌توانم بڵێم که زمان له فه‌لسه‌فه‌دا به بونبه‌ستێک گه‌یشتووه، زمان ناتوانێت وه‌ڵامێکی پرسیاره “چییه‌کان” بداته‌وه، دواتر زمان گرفتی سه‌ره‌کی له گه‌ڵ ئه‌وه‌دا هه‌یه، سه‌باره‌ت به ماهییه‌تی هه‌بووه‌کان بدوێت، ته‌نانه‌ت زمان به بۆنه‌ی سنوره دیاریکراوه‌کانییه‌وه به‌رده‌وام هه‌ندێک له حه‌قیقه‌تی هه‌بووه‌کان له ناو ده‌بات. ڕه‌نگه زانسته سروشتییه‌کان (فیزیک، کوانتن فیزیک، ئیڤولۆژن و هتد) بتوانن له داهاتوودا له‌م به‌ستێنه‌دا به هانای فه‌لسه‌فه‌وه بێن و به دیاریکردنی ده‌سته‌واژه و واتای شه‌فاف بۆ کات، مه‌کان، ئایده‌نتی و کاوزالیتیی فه‌لسه‌فه له‌م چه‌قبه‌ستوییه‌دا ڕزگار بکه‌ن.\nپرسیار: ئایا زمان و جیهانه پێناسه نه‌کراوه‌که‌ی ده‌توانێت ملکه‌چی پێکهاتمه‌نده‌کانی زانسته مرۆییه‌کان بێت؟\nعه‌بدوڵا عه‌لییدوست: ڕه‌نگه له کوتایی وه‌ڵامی پرسیاری پێشتردا ئاماژه به وه‌ڵامی ئه‌م پرسیاره درابێت، به‌ڵام به سه‌ر ئه‌وه‌شدا هه‌ندێک ڕوونکردنه‌وه هه‌ر پێویسته. بێگومان گه‌وره‌ترین که‌ره‌سه‌ی شیکاری و لێکدانه‌وه‌ی زانسته مرۆییه‌کان ته‌نیا زمان و زمانه، ئه‌گه‌رچی بیرمه‌ندی گه‌وره له مێژوودا هه‌بوون که هه‌وڵی به‌رچاویان بۆ داهێنانی زمانێک و گرامه‌رێکی تایبه‌ت بۆ تیۆرییه‌کی تایبه‌ت داوه، به‌ڵام له ئاکامدا ئه‌وه ته‌نیا زمان بووه که سنوری بۆ بیری تازه و بۆ تیۆری تازه دیاری کردووه. به سه‌ر ئه‌وه‌شدا ئه‌و ڕوانگه هه‌یه که زمان زۆر جار له گه‌ڵ سنورگه‌لێکدا ڕووبه‌ڕوومان ده‌کاته‌وه و ده‌بێته هۆی ئه‌وه که له خاڵێکی فیکرییدا به ڕاوه‌ستان وادار بکرێین. من له‌و ڕوانگه دام که ئه‌مه دوو جه‌مسه‌ره کاریگه‌رییان له سه‌ر یه‌ک هه‌یه و سنور بۆ یه‌کتر دیاری ده‌که‌ن، واته زمان و فیکر و هزر هه‌رودووک گه‌شه و باڵا به یه‌کتر ده‌که‌ن و هه‌ردووک له هه‌ندێک شوێندا به‌ر به یه‌کتر ده‌گرن. دیاره له زانسته سروشتییه‌کاندا کارئاسانی کراوه و زمان به گشتی شه‌فافتر ده‌توانێت زۆر دیارد‌ه و زۆر دا‌هێنان و زۆر پڕۆسه‌یه‌کی گه‌شه پێناسه بکات و به لۆژیکێکی شه‌فاف و به مه‌نتیقه‌وه باس له‌و پڕۆسه و گه‌شانه بکات. به‌ڵام له ڕوانگه‌ی منه‌وه ئه‌و پێناسه نادیار و ناشه‌فافه‌ی جیهانی زمان مه‌رج نییه ته‌نیا وه‌ک گرفتێک و وه‌ک ڕێگرێک بۆی بڕواندرێت، به‌ڵکه ئه‌و به‌رئاواڵابوونه‌ی زمان و ئه‌و نادیارییه‌ی سنووره‌کان و ئه‌و خه‌سڵه‌ته دوور له مه‌نتقه‌ی زمان ده‌توانێت وزه‌یه‌کی گه‌وره‌ی داهێنانن به زانسته مرۆییه‌کان ببه‌خشێت. به‌ڵام به‌و مه‌رجه‌ی که زانسته مرۆییه‌کان هه‌وڵ نه‌ده‌ن که مێتۆدی کار و شیکارییان هاوشێوه‌ی مێتۆدی کاری زانسیتته سروشتییه‌کان بکه‌ن، ئیلهام وه‌رگرتن و ده‌سته‌واژه‌ی پێویست وه‌رگرتن به جێیه، به‌ڵام نه‌ک هێمای کار و مێتۆدییان ته‌نیا به زانسته سروشتییه‌کانه‌وه گرێبده‌ن. خۆمان باش ده‌زانین که مرۆڤ و کۆمه‌ڵگه و هاوژینی نیو کۆمه‌ڵگه به لۆژیکێکی تایبه‌ت به خۆیه‌وه به‌ڕێوه ده‌چێت و له‌و به‌ستێنه‌دا بێجگه له مه‌نتیق، مێژوو و سیاسه‌ت و په‌روه‌رده و چه‌ندان بواری دیکه کاریگه‌ری و ڕه‌ندانه‌وه‌یان هه‌یه.\nپرسیار: زمان له پێگه‌ی هه‌ر پێناسه و ڕۆڵێکی فه‌لسه‌فی یان ده‌روونشیکارانه‌دا چۆن له گه‌ڵ وشه‌ی دایک یان زگماکدا گرێ ده‌خوات و پێوه‌ندییان چۆنه؟\nعه‌بدوڵا عه‌لییدوست: من خۆم چونکه پسپۆڕی بواری فه‌لسه‌فه‌ی زمان نییم، ئاگاداری ئه‌وه‌شم نییه که چه‌نده فه‌لسه‌فه‌ی زمان ئاوڕ له زمانی دایک یاخۆ له زمانی زگماگی ده‌داته‌وه. ئێمه ده‌زانین که فه‌لسه‌فه به گشتی ژانڕێکی گه‌ردوونی و یونیڤێرسالییه، واته پرسه ناوچه‌یی و لۆکالییه‌کان له فه‌لسه‌فه‌ی کلاسیکدا بایه‌خێکی ئه‌وتۆیان پێنه‌دراوه، ئه‌گه‌رچی ئه‌مڕۆ ڕوانگه و خوێندنگای فه‌لسه‌فی وه‌ک “کۆمونیتاریزم” هه‌ن که زیاتر بایه‌خ به کۆمه‌ڵی بچوک و ناوچه‌یی و فه‌ره‌نگی ناوچه‌یی ده‌ده‌ن و ئه‌و تایبه‌تمه‌ندییانه بۆ شوناسی کۆڕ و کۆمه‌ڵی تایبه‌ت به حه‌یاتیی ده‌زانن. به‌ڵام له چه‌ند ساڵی ڕابردوودا ئه‌م بیرۆکه فه‌لسه‌فییه‌ش هه‌مان بوردی سه‌ره‌تای سه‌رهه‌ڵدانی خۆی و وزه‌ی به‌ربه‌ره‌کانێی له به‌رامبه‌ر لیبڕالیزمدا نه‌ماوه. که‌وایه تا به ئه‌مڕۆش سنور و زمان و نه‌ته‌وه له فه‌لسه‌فه‌دا که‌متر ده‌ور ده‌گێڕن، ئه‌و ته‌وه‌رانه له ژانڕی وه‌ک سیاسه‌ت و کۆمه‌ڵناسی و ژانڕه مرۆییه‌کانی دیکه‌دا زیاتر تاوتوێ ده‌کرێن. هه‌ربۆیه من لێره‌دا وه‌لامێکی سیاسی به‌م پرسیاره ده‌ده‌مه‌وه، چونکه که‌م تا زۆر ئاگاداری به‌ستێنه‌ی ئه‌و پڕۆژه‌ی ئێوه‌م و ده‌زانم که گرینگی ئه‌م پرسه بۆ ڕۆژهه‌ڵاتی کوردوستان و کوردوستان به گشتی له چیداییه. به تایبه‌ت له ئێراندا بانگه‌شه‌ی ئه‌وه ده‌کرێت که زمانی فارسی وه‌ک زمانێکی هاوبه‌شی هه‌موو نه‌ته‌وه‌کانی نێو ئێران بۆ یه‌کگرتووی نه‌ته‌وه و ئه وڵاته زۆر حه‌یاتیی و پێویسته. هه‌ر ئا لێره‌دا ئێمه له گه‌ڵ په‌یامێکی سیاسییدا ڕووبه‌ڕووین که مێژووه‌که‌ی بۆ دوو سه‌د ساڵ له‌مه‌وبه‌ر ده‌گه‌ڕێته‌وه، لێره‌دا باس له په‌یامێکی سیاسی کۆن و ته‌پ و تۆزلێنیشتوو و ناسه‌رده‌می ده‌کرێت. دیاره ئێمه له‌م به‌ستێنه‌دا باس له ده‌سه‌ڵاتێکی سیاسی ده‌که‌ین که له هه‌موو پرسه گرینگه سیاسییه‌کاندا ناته‌بایی و ناره‌زایه‌تییه‌کی به‌رچاوی له کۆمه‌ڵگه‌دا دروست کردووه. ئێستا هیوا و هه‌وڵ ئه‌وه‌یه که زمانیش نه‌بێته بوارێکی دیکه بۆ جوداکاری و پارچه پارچه بوونی نێو نه‌ته‌وه جیاوازه‌کانی ئه‌و پارچه جوگرافیاییه. ده‌سه‌ڵاتێک که ده‌رفه‌تی ئه‌وه به چه‌ندان میلیۆن شارۆمه‌ند نه‌دات که به زمانی دایکی خۆی بخوێنێت و بنوسێت، ئه‌وه بێگومان ده‌سه‌ڵاتێکه که له گه‌شه‌ی سه‌رده‌میی ده‌سه‌ڵاتداری ته‌واو دواکه‌وتووه و به هیچ شێوه – هه‌روه‌ک “هانا ئاڕنت” ده‌ڵێت: مافی ماف هه‌بوون بۆ چه‌ندان میلیۆن شارۆمه‌ند به ڕه‌وا نابینێت. به‌ڵام ئه‌و شێوه ده‌وڵه‌ت و ده‌سه‌ڵاتدارییه ته‌نیا و ته‌نیا به تووندگیریی و گشتگیری و ئاوتۆریته‌ی دوور له مه‌نتیقی سه‌رده‌م ده‌توانێت هه‌وڵی هێشتنه‌وه‌ی جێگه و پێگه‌ی خۆی بدات، هه‌ربۆیه ئه‌و ده‌سه‌ڵاتانه ناتوانن فره‌چه‌شنی، سه‌بک و ژیانی جیاواز، زمان و نه‌ته‌وه‌ی جیاواز له پارچه‌یه‌کی دیاریکراوی جوگرافیاییدا ته‌حه‌موول بکه‌ن، به‌ڵکه به هاوده‌ستکردنێکی ڕووکه‌شکراو و ناسروشتی به‌رد‌وام هه‌وڵی یه‌کگرتوویی ده‌ده‌ن. ئێـمه به داخه‌وه له‌م حاڵه‌ته‌دا له گه‌ڵ ده‌سه‌ڵاتگه‌لێک سه‌روکارمان هه‌یه که بۆ جیهانی سه‌رده‌م و بۆ ژیانی شیاوی سه‌رده‌م و ئه‌مڕۆیی که کاکڵه‌کی ئازادی و ئازادی تاک و ئازادی زمان و بیروڕا ده‌ربڕینه، هیچ شێوه بانگه‌شه و په‌یام و به‌ها‌یه‌کی سیاسی سه‌رده‌مییان پێنییه. ئه‌م شێوه ده‌سه‌ڵاتانه ته‌نیا زیان به کۆمه‌ڵگای مه‌ده‌نی جیهانی ده‌بخشن و ته‌نیا له‌تمه له گه‌شه‌ی ئازادی سیاسی و تۆله‌رانسخوازی و بیرکراوه‌یی ده‌ده‌ن. نزیک به دوو سه‌د ساڵ له‌مه‌وبه‌ر بیرمه‌ندی ناوداری ئاڵمانی چه‌رخی فه‌لسه‌فه‌ی ئیدیالیزم “یۆهان گۆتلیب فیشته” سه‌باره‌ت به یاسای گشتی هه‌ر نه‌ته‌وه‌یه‌ک ده‌نووسێت: یاسای گشتی ته‌نیا و ته‌نیا بۆ به‌رته‌سککردنه‌وه‌ی بازنه‌ی ده‌سه‌ڵاتی ده‌وڵه‌ت و به به‌رفراونکردنی بازنه‌ی ئازادی شارۆمه‌ندان مانای هه‌یه و قابیلی قه‌بووڵه. به‌ڵام ئێمه ئێستا له ئێران و له وڵاتی تورکیه‌شدا له گه‌ڵ ده‌سه‌ڵاتگه‌لێکی سیاسییدا ناچار به مامه‌ڵه‌ی سیاسی کراوین که له سیاسه‌ت داڕشتن و له سه‌بکی حوکمڕانیاندا هێشتا هه‌ر له چه‌رخی ناوه‌نددا ده‌ژین. هه‌ربۆیه نه‌ته‌وه‌ی کورد که مافی سروشتی و مافی ڕه‌وای خۆیه‌تی به زمانی کوردی بخوێنێت، بنوسێت و به‌رهه‌می گه‌وره‌ی هونه‌ری، ئه‌ده‌بی و فه‌لسه‌فی دابهێنێت، هێشتا ڕیگایه‌کی دور و درێژی له پێشه. بێگومان زمان له پاڵ کۆمه‌ڵیک که‌ره‌سه‌ی دیکه‌دا ده‌بنه هووییه‌ت و شوناسی هه‌ر نه‌ته‌وه‌یه‌ک، بۆیه ئێمه‌ی کورد پێویسته له هه‌ر لایه‌ک و له هه‌ر بوارێکدا پێمان ده‌کرێت خزمه‌تی هێشتنه‌وه و گه‌شه‌ی زمانی کوردی بکه‌ین.\nPrevious articleهیوا شەمس بورهان: زمان شوناسە و نابێ شەرمی لێ بکەین\nNext articleوەزیرى دەرەوەى بریتانیا:هاوکارى نێوان کورد و روسیە و ئەسەد وادەکات بە ڕۆلى کورد گەشبین نەبین\nوتووێژی ناوه‌ندی ڕۆژی كورد له گه‌ڵ هاوڕێ ئه‌لبۆرز رۆئین ته‌ن ئه‌ندامی حیزبی دێموكراتی كوردستانی ئێران سه‌باره‌ت به به‌رده‌وامیی ڕاسان و خه‌باتی ئه‌و حیزبه له...\nوتووێژی ناوه‌ندی ڕۆژی كورد له گه‌ڵ هاوڕێی چالاكوان كاك ئیدریس پیری یه‌كێك له دامه‌زرێنه‌رانی كه‌مپه‌ینی “هانای ڕۆژهه‌ڵات”\nلەیلا مەجیدی هونەرمەندێک لە ڕەگەزی بوێری و ڕچە شکێنی لە کۆمەڵگای پیاو سالار دا


2) عه دل و حكمه تا ئلاهى\nل ڤێ عاله مێ دا گه له ك تشت هه جا دقه ومن كو مروڤ حكمه تا وێ نزانت، حال حاله حكمه ته ك تێدا هه يه، ڤێ ده رحه قێ دا دبێژن:\nروژه كى ژ روژا حه زره تێ موسا پێخه مبه ر نواله كى را ده رباز دبو، وه ختى نمێژێ هات، ئه و ژى چو سه ر ئاڤێ و ده ستنمێژا خوه گرت و گركه ك ل وێده رێ هه بێ، دا پێلل و هه واكه ت و ل وێده رێ مژولێ عباده ت بى.\nوێ بێهنێ وه كى ديت، صواره ك ژ وێ ڤه هات و چور سه ر كانيه كى و ژ هه سيێ خوه په يار بى و ئاڤ ڤه خار و هه سپێ خوه ژى ئاڤ دا و ديسا صوار بێ و چو، وه كيسكێ پارێن وى ژى كه تن و پێ نه حه سها.\nپاش وى شڤانه ك هات سه ر ئاڤێ و ديت كيسكه ك ته ژى پاره ل وێده رێ كه تيه، شڤانێ مه ژى كيسكێ خوه يێ پارا راكر و چو سه ر شولێ خوه.\nقه ده ره ك پيڤه چو، وه كى ديت، پيره مێره ك ژار و فه قير، پشتيه ك دارا ل پشتا وى گه هشته سه ركانيێ، وه ديار بى كو نيه ته ئه وێ پشتيا دارا ببت بازارێ بفروشت و نانه كى بو زاروكێن خوه بده ستڤه بينت.\nپيره مێر گه هشته سه ر ئاڤێ و پشتى يێ خوه دانى، وه سه رو چاڤێ خوه شويشتن و خوه به ر كانيێرا درێژ كر كو بێهنا خوه ڤه دت.\nصوارێ مه ژى پاش قه ده ره كى چويى، كانێ پاره ژێرا لازم بيه و ئان\nچ، ئه م نزانين، ئه ما ده ستێ خوه ئاڤێت به ريكا خوه وه كى ديت كيسكێ وى كه تيه، بو خوه گوت: هه بت نه بت لسه ر فلان كانيێ كه تيه و ل خوه زڤرى هات سه ر كانيێ، وه كى ديت پيره مێره كى خوه ل وێده رێ درێژ كريه، گازى كرى و هشيار كر و گوتى: ئه ز نها ژ ڤێده رێ چوم و كيسكێ پارێ من كه تن، ته را كرنه، كانێ بده من.\nپيره مێر كو كيسك نه ديتبى و هاژێ نه بى، گوته صوارى: من چ كيسكێ پارا نه ديتنه و من هاژى نينه.\nback 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 next


جیاوازیی نێوان پێداچوونەوەکانی «ھەڵەبجە» - ویکیپیدیا، ئینسایکڵۆپیدیای ئازاد\nجیاوازیی نێوان پێداچوونەوەکانی «ھەڵەبجە»\nوەک پێداچوونەوەی ٠٠:٢٤، ١٣ی تشرینی یەکەمی ٢٠١٧\n٤٦ بایت زیاد کرا ، ٣ years ago\nوەک پێداچوونەوەی ١٥:١٨، ٢٨ی تەممووزی ٢٠١٧ (دەستکاری)\nوەک پێداچوونەوەی ٠٠:٢٤، ١٣ی تشرینی یەکەمی ٢٠١٧ (دەستکاری) (پووچەڵکردنەوە)\nپەیوەندی کۆمەڵایەتی و بازرگانی و جوگرافی ھەیە لەگەڵ شارەکانی [[ڕۆژھەڵاتی کوردستان]]، وەکو شارەکانی [[نەوسوود]]، [[پاوە]]، [[باینگان]]، [[مەریوان]]. شوێنەوارە بەناوبەنگەکانی ناوشاری ھەڵەبجە و دەوروبەری: باخی میر، قەیسەری حامید بەگ، مزگەوتی پاشا، مزگەوتی جامعە، مەرقەدی پیر محەمەد، کارێزی حاجی ناجی، ئاشتی مەحمودی یاروەیسی، فرە خەزێنە، تووە وشک، کانی شێخ، گوڵان، کانی حەمەو غان، کانی سۆفی خدر، کۆڵە بۆز، مۆردانە، کانی نواڵە، کانی زارا.\n== مێژووی دروستدرووست بوونی ھەڵەبجە ==\nگومان لەوەدا نیە کە ھەڵەبجەی ئێستا لە سەردەمی فەرمانڕەوایی عوسمانیەکاندا دروستکراوە،درووستکراوە، یەکڕابوونێک لەوەدا ھەیە کە ھەڵەبجە دوای ساڵی (١٧٠٠) ز دروستکراوەدرووستکراوە. بەگەکانی شیوەکەڵی ئاوەدانیان کردۆتەوە کە حەمەچاوەش و سێکوڕەکەیسێ کوڕەکەی پیرۆد و سڵێمان و عەبدواللە بوو سیانزە ماڵ بوون و هەرئەم ناوەش لەو عەشرەتە دەنرێت.. [[عەشیرەتی جاف]] دروستکەردرووستکەر و بنیاتنەری ھەڵەبجەن. وردە وردە ئەم شوێنەی ھەڵەبجە بە ھۆی ناوداری شوێنەکەیەوە کە دەڕوانێت بەسەر دەشتی شارەزووردا، زیاتر ئاوەدان بۆتەوە و تەنیا (خێلەکانی جاف) ی تێدابووە کە زیاتر لە (١٢) ھەزار خێزان دەبن، ناوەندی ئاوەدانی شارەزوور بووە، پاشان خەڵکی تر ھاتوون و پاڵیان داوە بە ھۆزەکانی جافەوە و زیاتر ئاوەدان بۆتەوە.\nعەشیرەتیهۆزی جاف لە ناوچەی [[جوانڕۆ]] سەریان بۆ کەس دانەنەواندووە، پاشان میرێکی ئەردەڵان تەماعچاو دەکاتەدەبرێتە ئاو و زەوی و زارە بەپیتەکانی ناوچەکە و دەیەوێ بە تۆپزی بۆ ژێر ڕکێفی خۆیان بخات، ئەوانیش ملی بۆ کەچ ناکەن و لە ئەنجامدا جەنگێک دەقەومێت و دوو سەرۆک خێلی جاف دەکوژرێن و ئەوەی دەمێنێتەوە پاش ماوەیەک ڕووەو شارەزوور ڕوو لە میرنشینی بابانەکان دەنێن و لە ناوچەی (بانی خێڵانی) دەربەندیخان نیشتەجێ دەبن، ئەو کاتە ژمارەی جافە ھەڵھاتووەکان سەد ڕەشماڵێکە و داوا لە میرنشینی بابان دەکەن کە مافی نیشتەجێ بوون و گەرمیان و کوێستانیان بدەنێ ,بدەنێ، ئەوانیش ڕێیان پێ دەدەن. بەھۆی چەند بارودۆخێکی نالەبارەوە، وەک چەسپاندنی ھێڵەکانی سەرسنورسەرسنوور بە شێوەیەکی قایمتر وای لە ئێلی جاف کرد بە شوێن ڕێگا چارەیەکی تردا بگەڕێن و بڕیاریان دا واز لە کۆچەرایەتی بھێنن و نیشتەجێ بن. لە ھەموو ڕویەکیشەوەڕوویەکیشەوە گوزەران لە ھەڵەبجەدا گونجاو بوو، بۆیە بڕیاریان دا دەست بە دروستکردنیدرووستکردنی شاری ھەڵەبجە بکەن. ژمارەیەکی زۆر سەرچاوە و مێژوونوس لەوەدا یەکدەگرنەوە کە بە ھەزاران ساڵ پێش زایین بوونی ژیان و قەڵەمڕەوی بچوک و گەورە، کوردی و بێگانە، لەم ناوچەیەدا ھەبوون، وەک (ئاشوریەکان، بیشداییەکان، میدییەکان، ھەخامەییەکان، ئەسکەندەر لە سەدەی چواری پێش زایین، ئەشکانی، ساسانیەکان، ھاتنی ئیسلام (٢١ ی ک. ٦٤٣ ز)، روادییەکان،ڕوادییەکان، سلجوقییەکان، ئەتابەکەکان، ئەییوبی، مەغۆلی، جەلائیری مەڕەسپی، تەیموری لەنگ (١٤٠٠ ز)، ئەردەڵان و سەفەوییەکان، بابانەکان، عوسمانی، ئینگلیز، شێخ مەحمود، حکومەتی عێراق، حکومەتی کوردی (حکومەتی ھەرێمی کوردستان).\nلە ساڵەکانی کۆچی [[جولەکە]] بۆ [[عێراق]] و [[ئێران]] و [[کوردستان]]، ناوچەی [[شارەزوور]] و ھەڵەبجە چەندین خێزانی جولەکە ڕووی تێدەکەن و نیشتەجێ دەبن و لە پاڵ خێڵەکانی جاف دا پەنا ئەدرێن، کاروباری بازرگانی ئەکەن لەو سنورەدا،سنوورەدا، بەمەش زیاتر ئەبێت بە مەرکەزێکیناوەندێکی بازرگانی و ئاڵوگۆڕ لەو سنورەداسنوورەدا.\nھەڵەبجە بازارێکیبازاڕێکی بازرگانی گەرمی ھەبوو شارۆچکەیەکی [[کورد]] <nowiki/>نشینی قەرەباڵغ بوو، ژمارەی دانیشتوانیدانیشتووانی ٦٠ ھەزار کەس زیاتر بوو.\nناوچەکانی ھاوسنووری ھەریەک لەوڵاتانی [[ئێران]] و [[تورکیا]] ھاوشێوەی ناوچەی ھەڵەبجەن، لەگەڵ ئەوەشدا ھیچ کام لەو ناوچانە ھاوشێوەی ھەڵەبجە نین‌ونین و لە بواری ئەدەب‌وئەدەب و ھونەردا وەک ئەو خزمەتیان بە نەتەوەی کورد نەکردووە.\nڕیش سپیان‌وسپیان و پیاوە دێرینەکانی شار ھەندێکیان دەڵێن، یەکەم خانوو لەھەڵەبجەدا بەگەکانی (شیوەکەڵ) دروستیاندرووستیان کردووەوکردووە و پاشان نەوەکانیان لەوێدا نیشتەجێ دەبن، کە ئەمانیش (حەمە چاوەش) و ھەرسێ کوڕەکەی (پیرۆت‌و سڵێمان‌و عەبدوڵڵا) ئەمانیش لەگەڵ خۆیاندا بنەماڵەیەکی تر دێنن، کە ئەمانە بوون، ( پیرۆت) موختاری تورک بووە' کێخا ئەحمەد کوڕی پیرۆدەو کوڕەکانی بەناوی ( حەمە برابرا، ،حەمەبۆر،حەمەبۆر، حەمەفەرەجی کوێخا) وەنەوەکانیو نەوەکانی ئەم سێ برایە زۆربەیان لەژیاندا ماوون و (سڵێمان) یش ئەم منداڵانەی ھەبووە (حاجی محەمەد)، (قادر)، (حاجی فەرەج)، (ئەمین) و (عەبدوڵڵا) ش کە ئەم منداڵانەی ھەبووە (ئەوڕەحمان، ئەحمەد، مەحمود، سەعید، ئەمین، حەمە ساڵح) بەپێ‌یبەپێی ئەم بۆچوونە یەکەم بنەماڵەیەک ھەڵەبجەی دروستکردبێدرووست کردبێ ئەم ماڵانە بوون کە ئێستا لەناو خەڵکی شار بە (١٣) سیانزە ماڵە ناسراون.\nھەڵەبجە جاران دوو قەیسەری گەورەی ھەبوو (قەیسەری پاشا‌وپاشا و قەیسەری حامید بەگ) کە لە ساڵی ١٩٣٤ دروستکراوە،درووستکراوە، بینا‌وبینا سەرا‌وو سەرا و پۆلیسخانەی ھەڵەبجە ساڵی ١٩٣٠ دروستکراوە،درووستکراوە، یەکەم قوتابخانە ساڵی ١٩٢٥ و ساڵی ١٩٢٩ بوو بەخاوەنیبە خاوەنی نەخۆشخانە، ساڵی ١٩٤٠ ئامێری کارەبای ھەڵەبجە کەوتە گەڕ. لەساڵی ١٩٢٩ پرۆژەیپڕۆژەی ڕەسمی ئاوی ھەڵەبجە تەواو بوو، لەساڵی ١٩٢٤ تەلەگراف خانە دامەزاوە، لەناو شاری ھەڵەبجە تەنھا یەک ئۆتۆمبێل ھەبووە پێیان وتووە (لۆریەکەی عەزە) ئەم لۆرییە بە دوو ڕۆژ ئەمسەر‌وئەمسەر و ئەوسەری ئەکرد لە ھەڵەبجەوە بۆ سلێمانی لەساڵی ١٩٥٠.\nرۆژیڕۆژی ١٣ [[ئازار]]ی ٢٠١٤ لەلایەن [[حکومەتی هەرێمی کوردستان]] بە فەرمیی کرایە [[پارێزگای هەڵەبجە|چوارەم پارێزگای هەرێمی کوردستان]].\n== ناوناسی ==\n* ئەڵێن کابرایەک لەو شوێنەدا لەکۆنەوە بێچوە (ھەڵۆ)یەکی گرتووە بەو شێوەیە ناوی لێنراوە (ھەڵۆ بەچە) پاشان بووە بە ھەڵەبجە.\n* ھەندێکی تر دەڵێن، ئەو شوێنە زۆر دڵگیر بووە بەھۆی باغ‌وباغ بێستان‌وو بێستان و ئاو و شیناییەوە پێیان وتووە (عەجەب جا) لە زمانی فارسیەوە وەرگیراوە، پاشان گۆڕاوە بە (ھەڵەبجە)، واتە جێیەکی سەڕسوھێنەر.\n* ھەندێکی تر ئەڵێن، کابرایەک پێش ھەموو کەس ھاتووە‌وھاتووە و ئاوەدانی کردۆتەوە‌وکردۆتەوە و ناوی (ھەڵۆ بەگ) بووە وردە وردە ئەو ناوە بەھۆی گەشەکردن لەزمانیلە زمانی کوردیدا بوو بە (ھەڵۆجا) یان (ھەڵەبجە).\n* ئەڵێن ئەو ناوچەیە باغ‌وباغ و بێستانی ھەبووە‌وھەبووە و درەختی (ھەڵوژەی) زۆر بووە، بەھۆی گۆڕانکاری لەزمانیلە زمانی کوردیدا بووە بە (ھەڵەبجە).\nڕیوایەتێکی تر ئەڵێت، لە ساڵەکانی ١٦٠٠ تا ١٦١٥ ھەڵۆخانی ئەردەڵان ھەڵەبجەی ئاوەدان کردۆتەوە ھەربەناویھەر بەناوی خۆیەوە ناوی ناوە (ھەڵۆچە) پاشان بووە بە (ھەڵەبجە).\n* ھەندێکی تر دەڵێن، کاتێک خەڵکی ناوچەی کرماشان لەڕێگەی بازرگانیەوە ڕۆیشتوون بەرەو (حەڵەب) ی سوریا بینیویانە کەوا ئاو ھەوای ئەو ناوچەیە لەھی ناوچەی ھەڵەبجە ئەچێت، ئەوان ناویان لێناوە (حەلەبجە)، واتە (حەڵەبی پچوک).\nبەڵام ھەندێکی تر پێیان وایە کە (ئەڵەبجە) لە (ئەڵەب ئەرسەلان) ەوە ھاتووە، کە میرێکی دەوڵەتی سەلجوقیەکان بووە، لەکاتی سەردانیدا بۆ کوردستان، بە ھەڵەبجەدا گوزەری کردوە‌وکردوە و ناوی لێناوە (ئەڵەب جا)، واتە شوێنی (ئەڵەب ئەرسەلان)، مامۆستا جەمال بابان ئەم ڕایەی پەسەند کردووە.\n== هۆنەر و نووسەر و ئەدیبە بەناوبانگەکانی سنوریسنووری ھەڵەبجە ==\nوەرگیراو لە «https://ckb.wikipedia.org/wiki/تایبەت:MobileDiff/545856»


سەرجەم ئەو یازدەی چالاکە مەزهەبییەی کە حوکمی ئێعدام و بەندیخانەیان بەسەر دا سەپاوە – چاونیوز\nچاونیوز: محێدین تازەوارد چالاکی مەزهەبی خەڵکی شنۆ لەلایەن دادگای شۆڕشی ئورمیە حوکمی سێدارەی بە سەردا سەپا و ١٠ چالاکی دیکەش کە یەکێکیان تەمەنی ٧٠ ساڵە حوکمی بەندکرانیان بە سەردا سەپا.\nبەپێێ هەواڵی چاونیوز، دانیشتنی دادگای حەوت چالاکی مەزهەبی کورد لەلقی دووی دادگای شۆڕشی ئورمیە بە سەرۆکایەتی دادوەر شێخلوو بەڕێوە چوو و محێدین تازە وارد خەڵکی شنۆ بە تۆمەتی ”موحاربە“ حوکمی سێدارەی بە سەردا سەپا.\nهەروەها ١٠ چالاکی دیکەش سەرجەم حوکمی ٣٧ ساڵ بەندکرانیان بە سەردا سەپاوە و ئەو حوکمە ڕۆژی شەممە ١٢ی پووشپەڕی ٢٧٢٠ (٢ی ژوئیەی ٢٠٢٠) بە فەرمیی پێیان ڕاگەیەندراوە.\nئەو حوکمانە بە شێوەوەی خوارەوەیە؛\n١_ مەحیەدین تازەوارد کوڕی یووسف و خەڵکی شنۆ بە تۆمەتی موحاربە حوکمی سێدارە.\n٢_ عەبدوسەلام مەردان کوڕی محەمەد و خەڵکی شنۆ بە تۆمەتی ”ئەندامەتی لە گرووپە توندئاژۆ مەزهەبییەکان“ حوکمی ١٠ ساڵ بەندکران.\n٣_ عەلی ڕەزا فەتاح مورادی کوڕی سدیق و خەڵکی بۆکان بە تۆمەتی ”ئەندامەتی لە گرووپە توندئاژۆ مەزهەبییەکان“ حوکمی ١٠ ساڵ بەندکران.\n٤_ مەلا ڕەحمەت نسووحی خەڵکی مەهاباد بە تۆمەتی ”ئەندامەتی لە گرووپە توندئاژۆ مەزهەبییەکان“ حوکمی ١٠ ساڵ بەندکران.\n٥_ حیسام محەمەدی خواجلو کوڕی حەسەن و خەڵکی شنۆ بە تۆمەتی “پڕووپاگەندە دژی نیزام“ حوکمی یەک ساڵ بەندکران.\n٦_ نیزام نادری کوڕی ڕەحمان و خەڵکی بۆکان بە تۆمەتی “پڕووپاگەندە دژی نیزام“ حوکمی یەک ساڵ بەندکران.\n٧_ جەلال روستەمی نەورووزلوو کوڕی ئەبووبەکر و خەڵکی مەهاباد بە تۆمەتی “پڕووپاگەندە دژی نیزام“ حوکمی یەک ساڵ بەندکران.\n٨_ مەلا عەبدووڵڵا مەعرووفی تەمەن ٧٠ ساڵ و خەڵکی مەهاباد، بە تۆمەتی “پڕووپاگەندە دژی نیزام“ حوکمی یەک ساڵ بەندکران.\n٩_ ئەحمەد ئیلاهی خەڵکی مەهاباد، بە تۆمەتی “پڕووپاگەندە دژی نیزام“ حوکمی یەک ساڵ بەندکران.\n١٠_ خالید غەفاری خەڵکی سەردەشت، بە تۆمەتی “پڕووپاگەندە دژی نیزام“ حوکمی یەک ساڵ بەندکران.\n١١_ شێرزاد (نازناو نادیار) خەڵکی مەهاباد، بە تۆمەتی “پڕووپاگەندە دژی نیزام“ حوکمی یەک ساڵ بەندکران.\nئەو ١١ هاووڵاتییە کوردە پاییز و زستانی ٢٧١٨ (٢٠١٨) لەلایەن ناوەندە ئەمنییەکانی حکوومەتی ئێرانەوە دەستبەسەر و بۆ بەندیخانەی ئورمیە گوازرانەوە. ئێستا تەنیا مەحیەدین تازەوارد لە بەندیخانە ڕاگیراوە و شەش کەسی دیکە بەهاری ئەمساڵ چوونەتە مرەخەسی و بە شێوەکی کاتی ئازاد کراون.\nچالاکانی، مەزهەبی، گیران، ئێعدام، زیندانی، ورمێ، چاونیوز\t۱۳۹۹-۰۴-۱۴\nتاگەکانی بابەتچالاکانی، مەزهەبی، گیران، ئێعدام، زیندانی، ورمێ، چاونیوز


رەخنەیەک لەپێشنیازێکی د.بەرهەم\nلە چاوپێکەوتنێکدا لەگەڵ کەناڵی ئێن ئاڕ تی، د.بەرهەم ساڵح پێشنیازێکی پێشکەشکرد سەبارەت بەوەرگرتنەوەی ئەو پارانەی "کەپێدەچێت" بەرپرسانی کوردو عێراق "حەواڵەی"بانکەکانی جیهانیان کردبێت.. بۆ ئەمەش داوای ئەوەی کرد کەهەرێمی کوردستان بەهەمەئاهەنگی لەگەڵ بەغدا داوا لەئەنجومەنی ئاسایشی نێودەوڵەتی بکەن بڕیارێکی نێودەوڵەتی دەربکات بۆ بەدواداچون و دۆزینەوەو گێرانەوەی ئەو پارە "دزراوانە".\nپێش دوو هەفتەش فراکسیۆنی گۆڕان لەبەغدا لەبەیاننامەیەکدا داوایەکی هاوشێوەی لەپەرڵەمان و حکومەتی عێراق کرد کەهاوپەیمانیەکی نێودەوڵەتی بۆ وەگرتنەوەی پارەی "دزراوی" عێراق پێکبهێنرێت لەو پارانەی لە 2003 وەکو تا ئێستا "سیاسی و بنەماڵە سیاسیەکانی عێراق و کوردستان بردویانەتە بانکە جیهانیەکان".\nهەردوو پێشنیازەکە، ئەوەی د.بەرهەم ساڵح و ئەوەی فراکسیۆنی گۆڕان هەڵەیەکی ڕوونی تیایە، ئەویش ئەوەیە کە هیچ کاتێک دەوڵەتێک، حکومەتێک، یان گروپێکی دەستەڵاتدار خۆبەخشانە خۆی داوای لە لایەنی بەرامبەر ناکات، لیژنەی لێکۆڵینەوەی لەسەر دروست بکەن، شتی وا لەمێژوودا نەبوەو ناشبێت.\nد.بەرهەم لەچاوپێکەوتنەکەدا نمونەی فلیپین و ئێرانی سەردەمی شا و عێراقی سەردەمی سەدامی هێنایەوە وەک سێ ئەزموون کەتوانیویانە پارەکانیان لەبانکەکانی جیهان وەربگرنەوە... لەڕاستیدا هەرسێ نمونەکە دوای شۆڕش و کودەتا توانیویانە پارەکانیان دەستبکەوێتەوە.\nفلیپین کاتێک پارەکانی لەبانکەکانی جیهان وەرگرتەوە کەشۆڕشی میللی لەوڵاتەی سەرکەوت و مارکۆس و ژنەکەی رایانکرد بۆ ئەمەریکا.. ئێرانیش دوای ئەوەی شۆڕشی ئیسلامی محەمەد رەزا شای ڕاونا ئینجا توانییان، عێراقیش تا سەدام نەرووخا و لەسێدارادرا شتی واینەکرد.\nدوو نمونەی سەرکەوتووی جیهان لەوەرگرتنەوەی پارەی حەواڵەکراو، نمونەی نێجیریا و نمونەی پیڕۆیە.. نێجیریا نەیتوانی داوای یەک فلس لەدونیا بکاتەوە تاوەکو دیکتاتۆری نێجیری "سانی ئەباشا" لە 1998 دا دەماندخوارد کرا و مرد.. لەپیرۆش تاوەکو ئەلبیرتۆ فۆجیمۆری سەرۆکی وڵات لە2005 دا لانەبراو دادگایی نەکراو نەخرایە زیندان و 25 ساڵ حوکم نەدرا، داوای یەک دۆلاری لەبانکەکانی سویسرا نەکرایەوە.\nکەی قەت بوە دەستەڵاتدارانی وڵاتێک، داوا لەئەنجومەنی ئاسایش بکەن، ئەو پارانەیان بۆ وەربگرێتەوە کەسیاسیەکانی خۆیان ناردویانەتە دەرەوە؟


به‌رنامه‌ی كاری دانیشتنی ژماره (14)ی ئاساییی خولى به‌هاره رۆژی 2021/5/25\nبه‌پێی حوكمی مادده‌ی (5)و بڕگه‌كانی (یه‌كه‌م و دووەم و سێیەم) له‌مادده‌ی (16)و بڕگه‌ی (سێیه‌م) له‌مادده‌ی (18)و بڕگه‌كانی (یه‌كه‌م و دووه‌م و سێیه‌م و چواره‌م و پێنجه‌م) له‌مادده‌ی (20)و مادده‌كانی (47، 48، 52، 54، 55، 56، 57) له‌په‌یڕه‌وی ناوخۆی په‌رله‌مانی كوردستان-عێراق، ده‌سته‌ی سه‌رۆكایه‌تیی په‌رله‌مان بڕیاریدا به‌رنامه‌ی كاری دانیشتنی ژماره (14)ی ئاسایی خولی بەهارەی ساڵی سێیەم له خولی پێنجه‌می هه‌ڵبژاردنی په‌رله‌مان له‌كاتژمێر (11)ی پێشنیوه‌ڕۆى رۆژی سێشەممە رێكه‌وتی 2021/5/25، به‌م شێوه‌یه بێت:\nیەكەم: خستنەڕووی بیرۆكەی بەرێز پەرلەمانتار (عبدالستار مجید قادر) پەیوەست بە(دۆزینەوەی هەڵی كار لەڕێگای بەگەرخستنەوەی كارگەكان)، بەپێی حوكمی خاڵی (2)ی بڕگەی (یەكەم) لەماددەی (49)ی پەیڕەوی ناوخۆی پەرلەمانی كوردستان-عێراق.\nدووەم: خستنەڕوو و گفتوگۆكردنی دیاردەی (تاوانەكانی كوشتن بەگشتی و كوشتنی ئافرەت و خۆكوشتن) بەئامادەبوونی لایەنی پەیوەندیدار لەحكومەتی هەرێمی كوردستان، بەپێی حوكمی بڕگەی (یەكەم)ی ماددەی (66) لەپەیڕەوی ناوخۆی پەرلەمانی كوردستان.\nسێیەم: خوێندنه‌وه‌ی دووه‌م بۆ پێشنیازەیاسای (هەمواری یەكەمی یاسای ژمارە (3)ی ساڵی 2019 یاسای بەخاوەنكردنی ئەو زەوییانەی كە لەسنووری شارەوانییەكان زێدەڕۆییان لەسەر كراوە لەهەرێمی كوردستان-عێراق)، به‌پێی حوكمی مادده‌كانی (87، 88، 89) له‌په‌یڕه‌وی ناوخۆی په‌رله‌مانی كوردستان.\nیەکشەممە, 23 ئایار 2021 12:41\nbarnamai kari D.14 Asaye X.bahara


گازی باكور ئاماده‌كاری بۆ خولی پاڵاوتنی پله یه‌كی عێراق\nتیپی تۆپێی یانه‌ی گازی باكور تووانی ببێته یه‌كێك له‌و دوازده یانه‌یه‌ی قۆناغی كۆتایی خولی پاڵاوتنی یانه پله یه‌كه‌كانی عێراق ئه‌نجامده‌ده‌ن.\nسه‌باره‌ت به سه‌ركه‌وتنیان بۆ قۆناغی كۆتایی و ئاماده‌كارییه‌كانیان، وریا جه‌لال، سه‌رۆكی یانه‌ی وه‌رزشی گازی باكور بۆ (هه‌واڵ) وتی:" توانیمان به كۆی ئه‌نجامی یاری رۆیشتن و گه‌ڕانه‌وه‌مان له‌گه‌ڵ یانه‌ی پێشمه‌رگه‌ی سلێمانی سه‌ربكه‌وین بۆ قۆناغی كۆتایی پاڵاوتنی خوله‌كه ".\nوتیشی:" له پێناو ئه‌وه‌ی به باشترین شێوه له قۆناغی كۆتایی ده‌ربكه‌وین هه‌موو توانایه‌كمان ده‌خه‌ینه‌گه‌ڕ ئه‌ویش به به‌هێزكردنی سه‌رجه‌م هێڵه‌كانی تیپه‌كه‌و له ڕێی هێنانی چه‌ند یاریزانێك ".\nسه‌رۆكی یانه‌ی گازی باكور ئه‌وه‌شیخسته‌ڕوو: " به هۆی ئه‌وه‌ی پاڵاوتنه‌كانی ناوچه‌ی ناوه‌ڕاست و باشور ته‌واو نه‌بووه ئه‌گه‌ری هه‌یه كۆتاییه‌كانی بكه‌وێته دوای ركابه‌رییه‌كانی خولی نایابی كوردستان، ئه‌مه‌ش ده‌رفه‌تێكمان ده‌ده‌اتێ به باشی ئاماده‌كاری بكه‌ین ".\n 815 جار بینراوه\n3/30/2019 3:21:39 PM


نەخۆشی شەکرە و چاو\nنەخۆشی شەکرە یەکێکە لە نەخۆشییە هەرە بڵاوەکان لە جیهان دا هەروەها یەکێکە لە هۆکارە سەرەکییەکانی لەدەستدانی بینین. دکتۆر ابوبكر زاهیر کاوانی پسپۆری نەخۆشی و نەشتەرگەری چاو ئامۆژگاری نەخۆشانی شەكرە دەكات كە لەگەڵ زانینی نەخۆشییەكەیاندا بۆ پاراستنی تەندروستی چاویان گوێڕایەڵی ئامۆژگاری پزیشكان بن.\n.د.ابوبكر زاهیرئامۆڤگاری نەخۆشانی شەكرە دەكات بەوەی كە ئەگەر نەخۆشی شەکرەی هەبوو بۆ پاراستنی بینایی چاوەکانیان پێویستە سەردانی پزیشکی چاو بکەن بەم شێوەیەی خوارەوە:\n١. لەکاتی دەستنیشانکردنی نەخۆشی شەکرە چونکە نزیکەی لە سەدا پێنجی ئەوانەی نەخۆشی شەکرەیان هەیە، هاوکات لەگەڵ دەستنیشانکردنی نەخۆشییەکە کاریگەری لەسەر چاوەکانی دروست بووە.\n٢. ئەگەر هیچ نیشانەیەکت نەبێت ئەوا پێویستە ساڵانە جارێک پشکنینی چاوت بکەیت بۆ ئەوەی لە کاتی دەرکەوتنی کاریگەرییەکانی بە زوویی دەستنیشان بکرێت.\n٣. لە کاتی دەرکەوتنی ماکەکان بە گوێرەی توندی و شێواز و شوێنی ماکەکان، پزیشکەکەت وادەی سەردانکردنت بۆ دیار دەکات.\n. دکتۆر ابوبكر كاوانی لە بارەی ئەوەی بۆچی بەر لە دەرکەوتنی نیشانەکانی ماکەکانی نەخۆشی شەکرە پێویستە سەردانی پزیشکی چاو بکەین گوتی:\nچونکە زۆر جار نیشانە سەرەتاییەکان تەنها لە پشکنین دا دەردەکەون و نەخۆش هەستیانپێناکات، ئەگەر زوو دەستنیشان بکرێن و دەست بە چارەسەر بکرێت ئەوا کاریگەریەکانی کەم دەکرێنەوە. بۆ نموونه بە پێی توێژینەوەیەکان لێزەری تۆڕەی چاو ئەگەری کوێربوون بەهۆی ماکەکانی نەخۆشی شەکرە نزیکەی لە سەدا ٥٠ کەمدەکاتەوە.\nشەکرە چ کاریگەریەک لەسەر چاو دروستدەکات؟\n. دکتۆر ابوبكر زاهیر كاوانی ڕووین دەكاتەوە كە: نەخۆشی شەکرە دەبێتە هۆی تێکچوون و جیابوونەوەی تۆرەی چاو و خوێنبەربوون لە ناو شلەی شووشەیی چاو، گیرانی خوێنهێنەرو خوێنبەرەکان، هەوکردنی دەماری بینین، دروسبوونی ئاوی ڕەش،دروسبوونی ئاوی سپی لە تەمەنی زووترو هەوکردنی ڕەنگینەی چاو. زۆرترین کاریگەریەکانی نەخۆشی شەکرە لەسەر تۆڕەی چاو دەبێت.


"ده‌ی باشه ئه‌وه چییه؟ گوتت ناوی چییه؟ پاره!" مام وسوو به سه‌رسووڕماویه‌وه پاره‌که‌ی له‌ده‌ستیدا هه‌ڵده‌سووڕاند.\n"ئه‌وه شتێکە لای خه‌ڵکانی تر زۆر پڕ بایه‌خه"، هاوڕێ کوڕه‌که‌ی مام وسوو به بابی گوت. "کابرایه‌ک له شار ده‌یگوت ئه‌گه‌ر مرۆڤ زۆر زۆری له‌و کاغه‌زانه هه‌بێ، به مرۆڤێکی زۆر ماقووڵ و ده‌وڵه‌مه‌ند ده‌ناسرێ."\n"قسه‌ی قۆڕ!" مام وسوو وه‌ڵامی داوه. "ئه‌گه‌ر مرۆڤ گامێش و مه‌ڕوماڵاتێکی زۆری هه‌بێ، یا زه‌ویه‌کی گه‌وره‌ی گه‌نم و گه‌نمه‌شامی هه‌بێ و خانووبه‌ره و ژن و منداڵی هه‌بێ، ئه‌وکات ده‌ڵێن ده‌وڵه‌مه‌نده. باشبوونی ته‌پۆڵکێك کاغه‌زی بی سوود ده‌بێ له‌چیدا بێت؟ مرۆڤ ده‌توانێ کاغه‌ز بخوات؟ ده‌توانێ پاره له‌به‌ر کات؟ ده‌توانێ تێیدا بژی؟"\n"به‌ڵام ئه‌و کابرایه له شار ده‌یگوت مرۆڤ ده‌توانێ لەگەڵ هه‌ر شتێكدا پێیخۆش بێت بیگۆڕێته‌وه. ده‌توانێ له‌گه‌ڵ ماڵ یاخود مانگا یا جل و به‌رگی جوان جوان بیانگۆڕێته‌وه."\n"که وابوو ئه‌و کاغه‌زه شتێکی جادووییه؟"\n"نا، مرۆڤ زۆر به ساکاری ده‌توانێ له‌گه‌ڵ هه‌مووشتێك بیگۆڕێته‌وه. بۆ وێنه ئه‌گه‌ر تۆ خانووبه‌ره‌یه‌کی جوان ببینی، ده‌توانی بڕێك له‌و کاغه‌زه به خاوه‌نه‌که‌ی بده‌ی و داوای لێ بکه‌ی ماڵه‌که‌یت بداتێ. ئه‌گه‌ر خانووبه‌ره‌که‌ی نه‌دایه‌ی، بڕێك زیاتر له‌و کاغه‌زه‌ی ده‌ده‌یه‌ی هه‌تا رازی ده‌که‌ی و ماڵه‌که‌ی لێ وه‌رده‌گری. ئه‌و کابرایه له شار وای تێگه‌یاندم!"\n"ده‌بی جادوویه‌کی زۆر به‌هێز بێ. بڵێی ئه‌و سیحر و جادوه نه‌بێته هۆی ئه‌وی خاوه‌نه‌کەی نه‌توانێت باش بیر بکاته‌وه؟"\n"نا بابه، وا نییه، سیحر و جادوی چی! خاوه‌نه‌که ده‌توانێ ئه‌و کاغه‌زه هه‌میسان له‌گه‌ڵ شتیتر بگۆڕێته‌وه. ره‌نگه پێی خۆشبێ له‌گه‌ڵ ترومبیلێک بیگۆڕێته‌وه، یا له‌گه‌ڵ خوارده‌مه‌نییه‌کی یه‌کجار زۆر و یا خانووبه‌ره‌یه‌کی تر. ته‌نانه‌ت ئه‌گه‌ر پێی خۆش بی له جێگایه‌کی تر بژی، به‌و پاره‌یه خانووبه‌ره‌یه‌ك له‌و جێگایه‌ی پێی خۆشه ده‌کڕێ. ئه‌و پاره‌یه به‌ڕاستی شتێکی باشه، ده‌نا کێ ده‌توانی خانووبه‌ره‌که‌ی له‌گه‌ڵ خۆی بگێڕێ؟"\n" دایده‌نێین ئه‌و خاوه‌نه شێت بێ و ماڵه‌که‌ی خۆی به‌و کوته کاغه‌زه بگۆڕێته‌وه. به‌ڵام بڵێی ئه‌ویش شێکیتر بدۆزێته‌وه که خانووبه‌ره‌ی خۆی  به‌و کاغه‌زه بێ که‌ڵکه بداتێ؟"\n"بابه گیان من نازانم. به‌ڵام ئه‌و کابرایه له شار ده‌یگوت هه‌موو که‌س نرخ و بایه‌خی ئه‌و کاغه‌زه ده‌زانن و به‌وهۆیەوە به هه‌مووشتێکی ده‌گۆڕنه‌وه."\nمام وسووی پیر سه‌ری خۆی ڕاوه‌شاند. "ئه‌و کابرایه له شار ... ئه‌و خۆی پاره‌که‌ی دایه‌ی؟"\n"به‌ڵێ. ته‌نانه‌ت ئه‌و به منی گوت کاتێك گەڕامەوە گونده‌که‌مان، ده‌بێ به لاوە‌کانی گوند رابگه‌ێینم که ده‌توانن له شار له کارخانه‌ی لۆکه کار بکه‌ن و لەجیاتی هێزی کاره‌که‌یان له‌و کاغه‌زانه وه‌ربگرن."\n"که وابوو ئه‌و ده‌یهه‌وێ لاوه‌کان لێره‌وه به‌رێته شار و له کارخانه کاری بۆ بکه‌ن و به جێی هێزی کاره‌که‌یان پاره وه‌رگرن؟"\n"به‌ڵام کارخانه‌که هی ئه‌و نییه. ئه‌ویش خۆی کار بۆ خاوه‌نی کارخانه‌که ده‌کات. لاوه‌کان پاره له خاوه‌نه‌که وه‌رده‌گرن."\n"که وابوو ئێوه ده‌تانه‌وێ بۆ کاغه‌زێکی بێ که‌ڵك بچنه شار و کار بکه‌ن؟ ئه‌دی کێ ئاگای له مه‌ڕو ماڵاته‌که ده‌بێ؟ کێ له‌سه‌ر مه‌زرا کار ده‌کا و گه‌نم و جۆ و گه‌نمه‌شامی به‌رهه‌م دێنێ؟"\n"ئه‌و کابرایه ده‌یگوت به‌و پاره‌یه‌ی له خاوه‌نه‌که وه‌ری ده‌گرین، ده‌توانین زیاتر له‌وه‌ی وا له‌سه‌ر مه‌زرا به‌رهه‌می دێنین، گه‌نم و جۆ و گه‌نمه‌شامی بکڕین."\n"ئه‌دی ئه‌گه‌ر درۆ بکات چی؟ چۆن ده‌توانن بزانن ئه‌و کاغه‌زه نرخی چه‌نده‌یه؟"\n"راستیه‌که‌ی من نازانم بابه گیان."\nمام وسووی پیر دوای ماوه‌یه‌ك بیرلێ کردنه‌وه گوتی: "کاتێك تۆ له‌گه‌ڵ که‌سێك مامەله ده‌که‌ی، ده‌بی بزانی نرخی ئه‌و شته‌ی ده‌یفرۆشی چه‌نده‌یه و نرخی ئه‌وشته‌ش وا له‌به‌رانبه‌ریدا وه‌ری ده‌گری، چه‌نده‌یه. تۆ خۆ ئه‌و که‌سانه‌ی له لێره‌واره‌کانه‌وه دێن و له‌گه‌ڵ ئێمه مامله ده‌که‌ن، ده‌ناسی. ئه‌وان گۆشتی ئیشك کراو و هه‌نگوین دێنن و له‌گه‌ڵ دانه‌وێڵه‌کانی ئێمه ده‌یگۆڕنه‌وه. ئه‌گه‌ر ئێمه له‌و گۆڕینه‌وه‌یه‌دا دانه‌وێڵه‌ی که‌میان بده‌ینێ، ده‌ڵێن: سه‌یر که، من کاتێکی زۆرم پیویسته بۆ راوی ئاسکه کێوی. ئه‌گه‌ر ئێوه ئه‌ونده که‌مم دانه‌وێڵه بده‌نێ، ئه‌و هه‌موو کاته‌ی بۆ راوکردن پێویستمە، بە بێهوودە ده‌ڕوا و هیچ قازانجی بۆم نابێت؛ که‌وابوو باشتره خۆم دانه‌وێڵه بچێنم و به‌رهه‌می بێنم.\nئه‌گه‌ر ئه‌وان دانه‌وێڵه‌ی زیاتریان له من بوێ، ئه‌وکات من ده‌ڵێم: پیاوی باش، چاندن کارێکی یه‌کجار پڕ زه‌حمه‌ته. ده‌بی زه‌وی بکێڵی، ئاوی بده‌ی، ئاگات لێی بێ ئاژه‌ڵ نه‌یخۆن، لێی بکه‌یه‌وه و ئینجا ئیشکیان که‌یه‌وه. جا ئه‌گه‌ر تۆ گۆشتی که‌مم بده‌یه‌ی، باشتره خۆم بچمه ڕاو و گۆشتی خۆم دابین بکه‌م!"\nهاوڕێ به پێکه‌نینه‌وه گوتی: "به‌ڵێ ده‌زانم، سه‌یر کردنی مامله‌ی ئیوه زۆر خۆشه. دایم خه‌ریکی چه‌نه لێدانن."\n"ڕاست وایه. کاتێك من ببینم ئه‌وان قه‌ڵه‌و بوون، لێم روونه له‌و مامله‌یه‌دا دانه‌وێڵه‌ی زۆرم داونه‌تێ. به‌ڵام ئه‌گه‌ر ئیمه قه‌ڵه‌و بینه‌وه، بۆ ئه‌وان روون ده‌بێت که له مامله‌که‌دا زه‌ره‌ریان کردوه. مرۆڤ ده‌توانێ نرخی رۆژێك کارکردن له لێره‌وار له‌گه‌ڵ رۆژێك کار له‌سه‌ر مه‌زرا هه‌ڵسه‌نگێنێ. به‌ڵام پاره... من نازانم نرخ و بایه‌خی ئه‌و کاغه‌زه چه‌نده‌یه. چۆن من بزانم یاخود مەزندەی بکەم له چ ماوه‌یکدا چه‌ند وه‌رەق له‌و کاغه‌زه دروست ده‌که‌ن؟"\n"بابه گیان ، من ئه‌و پرسیاره‌م له کابرای شاری کرد. ئه‌و ده‌یگوت که‌ره‌سه‌ی دروستکردنی پاره له شار هه‌یه و له کاتژمێرێکدا هه‌زاران کاغه‌زی پاره دروست ده‌کات."\n"لەبەرئەوەی له ماوه‌یکی که‌مدا ئه‌و هه‌موو پارەیە دروست ده‌که‌ن، ده‌بێ هیچ نرخێکیان نه‌بێت. ته‌نانه‌ت بایەخی ده‌نکه نۆکێکیان نییه. گوێ بده من کوڕی خۆم، مه‌چۆ بۆ شار و به قسه‌ی وا هیچ و بێ بایه‌خ فریو مه‌خۆ! له‌سه‌ر زه‌وی خۆت کار بکه. خۆت و بنه‌ماڵه‌ی خۆتی پێ به‌خێو که. ئه‌رخه‌یان به خوارده‌مه‌نیتان بە ڕادەی پێویست ده‌بێت. خۆت و منداڵت له ناو کۆمه‌ڵگادا سه‌ربه‌رز ده‌بن و خه‌ڵکیش رێزتان زیاتر لێ ده‌گرن."\nهاوڕێ گوتی : "باشه بابه گیان، دڵنیابه من به باشی بیری لێ ده‌که‌مه‌وه."\nهاوڕێ چووه لای دراوسێیەکیان و پاره‌که‌ی پێ نشاندا. "سه‌یری که، له شاری به‌وه ده‌ڵێن پاره. به جێی ئه‌و پاره‌یه چیم پێ ده‌ده‌ی؟"\nدراوسێکه‌یان پێ که‌نی وگوتی: "لەجیاتی ئه‌وه؟ هیچ. ئه‌گه‌ر پێویستیم به کاغه‌ز هه‌بێ گه‌ڵای دارێك لێ ده‌که‌مه‌وه و کاره‌که‌می پێ جێ به جێ ده‌که‌م. خۆت ده‌زانی مه‌به‌ستم چییه... وانییە؟"\nهاوڕی چووه لای دراوسێیەکی تریان: "برای به‌ڕێز، له ماڵدا خوێ مان نه‌ماوه. ده‌توانی بڕێکم خوێ بده‌یه‌ی؟ لەجیاتی خوێ، ده‌توانی ئه‌و پاره‌یه‌م لێ وه‌ربگری."\nجیرانه‌که‌ی گوتی: "برای خۆم، ئه‌گه‌ر پیویستیتان به خوێ هه‌یه، به چاوان هه‌ر چه‌ندێکتان ده‌وێ ده‌تانده‌مێ، هه‌رکات خوێ تان کڕی ده‌توانن بۆمی بێننه‌وه. به‌ڵام من چی له‌و کوته کاغه‌زه بکه‌م؟"\n"به‌ڵام له شاری ده‌توانی به شتێکیتری بگۆڕیه‌وه. به بڕێك شه‌کر یا ده‌توانی پارچه‌ی پێ بکڕی."\n"من شتێکی له‌و چه‌شنه‌م بیستوه، به‌ڵام راسته‌که‌یت ده‌وێ، بڕوام به‌وه نییه. سه‌یر که، ئه‌گه‌ر من بزنێکم هه‌بی، ده‌زانم که ده‌توانم به شتێکیتری بگۆڕمه‌وه. چونکه مرۆڤ پێویستی به شیر، گۆشت، پێست و ... ە که‌ی هه‌یه، به‌ڵام کی زامنم دەکات بتوانم که‌سێك بدۆزمه‌وه پێویستی به‌و کوته کاغه‌زه بێ که‌ڵکه هه‌بێت؟"\nهاوڕێی کوڕی مام وسوو ته‌واوی گونده‌که گه‌ڕا که‌سی نه‌دۆزییه‌وه پاره‌که‌ی لێ وه‌ربگرێت و هیچکام له گه‌نجه‌کانیش ئاماده‌ی رۆیشتن و کارکردن له شار نه‌بوون . ئه‌ویش بڕیاری دا نه‌چێت بۆ شار و له‌سه‌ر مه‌زرای خۆیان هه‌ر وه‌ك باب و باپیری کار بکات. ژن و منداڵه‌کانی سالم و زگ تێر ڕابگرێ و له لایه‌ن خه‌ڵکییه‌وه قه‌دری بگیرێت."\nله شاری و له په‌نا به‌نده‌ره‌کان، که‌شتی گه‌وره له هات و چۆ دابوون و شتومه‌که‌کان ئاڵوگۆڕ ده‌کران. به‌رپرسانی ئابووری له دانیشتنێكدا له‌سه‌ر کێشه‌کانی ئابووری پرس و رایان ده‌کرد. یه‌ك له به‌رپرسان گوتی: "ئێمه کێشه‌یه‌کی گه‌وره‌مان له وڵاتدا هه‌یه. بازرگانی له وڵات به شێوه‌ی پێویست هه‌ڵناسووڕێت. چونکه ئێمه بە ڕادەی پێویست کارگرمان بۆ کارکردن نییه."\n"هۆی ئه‌و کێشه‌یه چییه؟" وه‌زیری ئابووری پرسیاری کرد، "له وڵاتی ئێمه‌دا ئه‌و هه‌موو مرۆڤه هه‌ن و ده‌ژین، ئه‌دی ئه‌وانه بەدرێژایی رۆژ چ ده‌که‌ن؟"\n"وا دیاره خه‌ڵک له بارودۆخی خۆیان رازین و دەیانەوێت هه‌رکه‌س له‌سه‌ر مه‌زرای خۆی کار بکات و بڕێك گه‌نمه‌شامی و گه‌نم و جۆ به‌رهه‌م بێنێت و مه‌ڕوماڵاتیان هه‌بێ و پێی بژین." یه‌ك له به‌رپرسان وه‌ڵامی وه‌زیری دایه‌وه.\n"به‌ڕاستی ئه‌و خه‌ڵکه هیچ نین جگه له ته‌پۆڵکێك کارگی ته‌نبه‌ڵ. ئێمه ده‌بی مه‌جبوور به کارکردنیان بکه‌ین!"\n"گه‌وره‌ترین کێشه‌ی خه‌ڵکی ئه‌وه‌یه که نایانهه‌وێ به پاره کار بکه‌ن."\n"به بڕوای ئێوه بۆچی پاره‌یان پی باش نییه؟"\n"چونکه هێشتا ئه‌وان پره‌نسیبی پاره ناناسن. ئه‌وان پاره به کوته کاغه‌زێکی بێ که‌ڵك ده‌ناسن."\n"به‌ڕاستیش ناحه‌قیان نییه، شتێکی سه‌یره. جاری وایه خۆشم بیری لی ده‌که‌مه‌وه و دەڵێم ئه‌وه چلۆن به‌ڕێوه ده‌چێت. من مەرجتان له‌گه‌ڵ ده‌به‌ستم که هێشتا خه‌ڵکی هه‌ر به مه‌ڕ و بزن و گا و دانه‌وێڵه پێوانه ده‌که‌ن!"\n"ئه‌وه راستە"، به‌رپرسی ئابووری گوتی.\n"بۆیه من حه‌قیان پێ ده‌ده‌م، چونکه ئه‌وان بایەخی کاری خۆیان له په‌یوه‌ندی مه‌روماڵات و دانه‌وێڵه‌دا ده‌زانن. مرۆڤ هه‌میشه ده‌توانی که‌سێك بدۆزێته‌وه  پێویستی به‌و شتانه هه‌بێت. ئه‌گه‌ریش که‌سیان نه‌دۆزییه‌وه لای که‌م خۆیان ده‌توانن که‌ڵك له به‌رهه‌مه‌کانیان وه‌ربگرن. به‌ڵام ئێمه خۆ ناتوانین له به‌رانبه‌ر کارکردنیاندا مانگا و دانه‌وێڵه‌یان بده‌ینێ. ئه‌و کاته‌ی له زانستگه ده‌رسم ده‌خوێند وته‌ی یه‌ك له پرۆفسۆڕه‌کان هه‌ر له گوێم دایه که ده‌یگوت: پاره ده‌توانێ هه‌موو شتێك بێت به‌و مه‌رجه‌ی مرۆڤ باوه‌ڕی پێ بکا که پاره، پاره‌یه."\n"ده‌ی باشه چی ده‌توانین بکه‌ین که ئه‌و خه‌ڵکه باوه‌ڕ بێنن که پاره، پاره‌یه؟"\nوه‌زیری ئابووری له به‌ر خۆیه‌وه گوتی: "لاوه‌کان بۆ پاره کار ناکه‌ن چونکه وه‌رزێر به پاره هیچ شتێکیان ناده‌نێ. وه‌رزێره‌کان پاره وه‌رناگرن، چونکه کرێکار بۆ که‌ره‌سه‌کانیان پاره وه‌رناگرن و هه‌ر وا درێژه‌ی ده‌بێ...\n"که وابوو پێویستیمان به یاسایه‌ك هه‌یه که مه‌جبووریان بکات کاتی کڕین و فرۆشتن له پاره که‌ڵك وه‌ربگرن."\n"ئه‌وه هه‌ر به قسه خۆشه، ئه‌وان ده‌توانن شته‌کانیان بشارنه‌وه و بڵێن هیچیان بۆ فرۆشتن نییه. ئێمه خۆ ناتوانین ته‌واوی کات ئاگامان لێیان بێ. نا ... ئێمه ده‌بی به شێوه‌یه‌ك قانعیان بکه‌ین که پێویستیان به پاره هه‌یه و تێیان بگه‌ێینین که وڵات و بارودۆخی ئابووری به بی پاره گەشە ناستێنێت."\n"نابێ قانع کردنی ئه‌و خه‌ڵکه کارێکی هینده دژواربێ ؟" یه‌ك له به‌رپرسانیتر که تا ئێستا فزه‌ی لە لێو نه‌هاتبوو، گوتی.\nوه‌زیر رووی تێکرد و به نابه‌دڵییه‌وه پرسیاری لێ کرد: "ده‌ی باشه به بۆچوونی جه‌نابتان ده‌بێ ئێمه چ بکه‌ین؟"\n"دیاره ئیمه ناتوانین مه‌جبووریان که‌ین پاره‌مان لێ وه‌رگرن، به‌ڵام به بڕوای من ده‌توانین مه‌جبووریان بکه‌ین پاره‌مان بده‌نێ! ده‌کرێ به پێی یاسایه‌ك مه‌جبووریان که‌ین باجی ساڵانه‌یان ته‌نیا به پاره به ده‌وڵه‌ت بده‌ن. به‌و شێوه‌یه هه‌موویان مه‌جبوور ده‌کرێن به جۆرێك پاره وه‌ده‌ست بێنن. که‌وابوو بۆ وه‌ده‌ستهینانی پاره مه‌جبوور به کارکردن ده‌کرێن. کێشه‌ی نه‌بوونی کریکاریش به‌و شێوه‌یه چارەسەر ده‌کرێت."\n"به‌ڕاستی پلانێکی زۆر باشه." وه‌زیر فه‌رمووی.\nبه‌و شێوه‌یه، لاوه‌کان بۆ دانی باج مه‌جبوورکران له شاردا کار بکەن کران.\n"هیچ خه‌م مه‌خۆ بابه گیان"، هاوڕێ به بابی گوت. "من خۆم پاره‌ی پێویست بۆ دانی باجی ساڵانه‌ی تۆ و دایکم و ژن و مناڵه‌کانم په‌یدا ده‌که‌م. ناهێڵم هیچ مه‌ترسییه‌ك بۆ بنه‌ماڵه‌ی ئێمه بێتە پێشەوە."\n"دڵنیام وایه و ئه‌رخه‌یانیشم ده‌توانی ئه‌و کاره بکه‌ی، به‌ڵام زه‌وییه‌کانمان چییان لێ به‌سه‌ر دێت کاتێك ده‌ستی به‌هێز‌ی لاوه‌کانی گوند ئیتر نه‌مێنێت؟ ئێمه ئیتر هه‌رگیز ناتوانین خۆمان به‌خێو که‌ین. ئێمه خوو به پاره ده‌گرین و داهاتوومان ده‌به‌سترێته‌وه به‌وانەوە و ڕوونیش نییه که له داهاتوو‌دا کاریان بۆمان ده‌بێت یان نا."\nمام وسووی پیر باوه‌شی به هاوڕێ داگرت. "هیوادارم که هینده‌م ته‌مه‌ن بمێنی تا هاتنه‌وه‌ی لاوه‌کان، له کارخانه ببینمه‌وه. به‌ڵام ره‌نگه باشتریش وا بێ که بمرم و ئه‌و داهاتووه تاریکه به چاو نه‌بینم. راسته‌که‌ی کاتێک ئه‌وانه بۆ یه‌که‌م جار سه‌روگوێلاکیان په‌یدا بوو، گه‌ره‌کمان بوو دژیان بوه‌ستین. به‌ڵام داخه‌که‌م زۆر به ساکاری به‌سه‌رماندا زاڵ بوون. هیچ شتێك ئیتر وه‌ك خۆی نامێنێ و هه‌مووشتێك ده‌گۆڕدرێت."\nلاوه‌کان بۆ کارکردن به‌ره‌و شار وه‌ڕێ که‌وتن.


باجرەنگی بایجان - ویکیپیدیا، ئینسایکڵۆپیدیای ئازاد\nباجرەنگی بایجان فیلمێکی ھیندیی درامییە لە دەرھێنانی کەبیر خانە. وە لەبەرھەمھێنانی سەلمان خان و (Rockline Venkatesh). فیلمەکە لەڕۆڵبینینی سەرەکی سەلمان خان و ھارشالی مالھوترا و کارینا کاپوور و نەواززەدین سدیقییە. فیلمەکە لە تشرینی دووەمی ٢٠١٤ لە نیودلھی دەستبەوێنەگرتی کرا. فیلمەکە بەشێوەیەکی گشتی لە ڕۆژی ١٧ی تەممووزی ٢٠١٥ نمایشکرا لەجیھان کە ھاوتابوو لەگەڵ جێژنی ڕەمەزان.\nفیلمەکە دەستپێدەکات بە نیشاندانی خێزانێکی موسڵمان کە سەیری تەلەڤیزیۆن دەکەن لە گوندی سوڵتانپور لە ئازاد کەشمیر لە پاکستان. لەوکاتە ژنێکی دووگیان (میھیر ڤیج) منداڵەکەی ناوسکی لەقە دەھاوێت و ھاوکات لەو دیمەنە یاریکەری کریکیتی پاکستانی شاھید ئافرەندی سەرکردایەتی پاکستان دەکات بۆ بردنەوەی یارییەکە لە بەرامبەر ھیندستان. دیمەنەکە دەگۆڕێت بۆ ٦ ساڵ دواتر کچەکە گەورە بووە و ناوی نراوە شاھیدە (ھارشالی مالھوترا) واتە بەھۆی ناوی یاریکەری کریکیتەوە ئەو ناوەی لێنرا. دایکی شاھیدە کچەکەی لەگەڵ خۆی دەبات بۆ حەزرەتی نیزامەددین دەرگا (Nizamuddin Dargah) لە نیودلھی لە ھیندستان بۆئەوەی لەوێ نزای بۆ بکات چونکە کچەکەی لەزگماکییەوە ڵاڵبووە (واتە قسەی پێناکرێت).\nلەکاتی چوون بەرەو نیودەلھی لەناو شەمەندەفەرێک شاھیدە وندەبێت لەدایکەکەی، شاھیدە لەکاتی ونبوونی دەگاتە شارێکی مێژوویی و ئایینی بەناوی کوروکشتەرا (Kurukshetra) لەوێ کوڕێک بەناوی پاوان کومار (سەلمان خان) دەبینێت لەگەڵ چەند پیاوێکی ئایینی سەما دەکات ئەم دیمەنە کار لە شاھیدە دەکات و بەدوای ئەو کوڕە دەکەوێت، کوڕەکەش سەرەتا بە چیڕۆکی ئەو کچە نازانێت بە تەواوی بۆیە سەرەتا تەنیا دەیەوێت بە پێدانی خواردن لەکۆڵ خۆی بکاتەوە بەڵام دواتر ناتوانێت واز لەو کچە بھێنێت وە کچەکەش لەبەر ئەوەی ناتوانێت قسەبکات ئەمەش لێکگەیشتنییان ئاڵۆز دەکات بۆیە پاوان کومار وادەزانێت ئەو کچە لە پەیڕەوانی ئایینی ھیندووئیسمە بۆیەش پاوان پەیکەرێکی (Bajrang Bali) بۆ دەکڕێت بۆئەوەی بیپارێزێت لە مەترسی.\nدوای ئەوە پاوان دەیەوێت بیباتەوە ماڵەوە لەناو پاسێکدا لەوێ پاوان ناو لە کچەکە دەنێت موونی ئەمەش لەبەر ئەوەی ناوی کچەکە نازانێت و کچەکەش ناتوانێت ناوی خۆی دەرببڕێت وە لەناو پاسەکە پاوان ھەوڵدەدات ناوی ھەموو شار و شارۆچکەکانی ھیندستان بڵێت بۆئەوەی شوێنی موونی بدۆزێتەوە، بەڵام سەرکەوتوو نابێت چونکە کچەکە پاکستانییە نەوەک ھیندی، دواتر پاوان لەگەڵ سەرنشینەکانی پاسەکە دەکەوێتە وتووێژ و چیڕۆکی ژیانی خۆی بۆ ئەوان دەگێڕێتەوە. کە ناوبراو لە کارکردن دەگەڕێتەوە بەمەبەستی پەیداکردنی پارە بۆ ژنھێنانەکەی لەگەڵ ڕاسیکا (کارینا کاپوور خان) ئەمەش چونکە بەڵێنی بە باوکی ڕاسیکا دابوو (Sharat Saxena) کە ماڵێک بۆ ڕاسیکا بکڕێت لەگەڵ دانی ئەرکەکانی وەک زاوا. دوای ئەوە گێڕانەوەی ژیانی پاوان تەواو دەبێت و پاوان دەگەڕێتەوە ماڵی باوکی ڕاسیکا و لەوێ داوا لە ڕاسیکا دەکات لێبگەڕێن کە موونی بمێنێتەوە تاکوو دایک و باوکی دەدۆزنەوە. دوای ماوەیەک بەھۆی ھەڵسوکەوتەکانی موونییەوە پاوان یان باجرەنگی دەزانێت کە موونی ھیندوو نییە بەڵکوو، موسڵمانێکی پاکستانییە ئەمەش لەدوای ئەوەی دەیبنێت لە پەرستگای ھیندووەوە دەچێتە مزگەوت وە لەجێگای خواردنی سەوزە دەچێت گۆشتی مریشک لە ماڵی دراوسێیە موسڵمانەکەیان دەخوات.\nپاوان/باجرەنگی بڕیاردەدات کچەکە لەگەڵ خۆی ببات بۆ پاکستان، بەڵام ئەو ھیچ کاتێک گەشتی نەکردووە و پاسەپۆرتیشی نییە بۆیە دەیەوێت بە پێ بچێتە پاکستان لە ڕێگادا چەند قاچاغچییەک دەبینێت ئەوان بە پارە دەیگەیەننە ئەوبەری سنوور، بەڵام لەسەر سنوور پاوان دەوەستێت و دەڵێت بەبێ ڕەزامەندی پاسەوانانی سنوور ناچمە پاکستان لەوێش تووشی ناڕەحەتی دەبێت، بەڵام دوای چەندجارێک لە ھەوڵدان ئەوە پۆلیسی سنوور ڕەزامەند دەبن کە پاوان بچێتە ناو پاکستان. ئەوکاتەی دەربازی پاکستان دەبن لە قاوەخانەیەک دەمێننەوە و لەوێ موونی دەستگرێکی پۆلیس (کەلەمچە) دەدزێت چونکە ئەو وەک بازنی منداڵان لێی دەڕوانێت و لەگەڵ پاوان/باجرەنگی دەڕوات، بەڵام پۆلیسەکان دەیانگرن و لێیان دەپرسن کێن وە پاوانیش ھەموو ڕاستییەکەیان پێدەڵێت ئەوانیش ئەو بە سیخوڕی ھیندی لە دژی پاکستان لەقەڵم دەدەن و دەیگرن؛ لەناو بنکەی پۆلیس موونی وێنەیەک دەبینێت و بەدەست ئاماژە بەوەدەکات کە ئەوە گوندەکەی ئەوانە ئەمەش پاوان تووشی خرووشان دەکات و لە پۆلیسەکان دەدات و ڕادەکات لەوکاتە ڕۆژنامەنووسێکی پاکستانیش بەناوی چاند نەواب ڕووماڵی ئەو دەستگیرکردنەی سیخوڕە پاکستانییەکە دەکات لەوکاتەی ڕۆژنامەنووسەکە دەبینێت سیخوڕەکە ڕادەکات ئەویش بەدوای ئەوان دەگەڕێت و لەڕێگادا ئاشنایەتییان لەگەڵ پەیدا دەکات و چیڕۆکەکە بەتەواوی دەزانێت ئەویش ھەوڵدەدات لەڕێگای دەزگا ڕاگەیاندنەکان ئەو باسە بورووژێنێت، بەڵام سەرکەوتوو نابێت بۆیە ھەوڵدەدات دۆزینەوەی موونی بۆ دایکی بکاتە دۆکیومێنت لەڕێگای کامێراکەیەوە. ڕێگایەکی زۆر دەبڕن بۆ دۆزینەوەی ماڵی موونی تاکوو دەگەن بە شوێنێک بۆ حەسانەوە لەوێ ڕۆژنامەنووسەکە ڤیدیۆیەک چاک دەکات و لە ماڵپەڕی یوتیوب بەرزی دەکاتەوە و دەنگدانەوەی باشی دەبێت کە ھیندییەک یارمەتی پاکستانییەکی داوە؛ لەوکاتەی ڤیدیۆیەکە بۆ موونی لێدەدەن ئەوە موونی ئەوە تێبینی دەکات کە دایکی لە ڤیدیۆیەکە دەرکەوتووە ئەمەش دەبێت ھەواڵێکی دڵخۆشکەر بۆ نەواب و پاوان ئەوانیش بەدواداچوون بۆ چوونی ئەو پاسە دەکەن کە دایکی سەرکەوتبوو کە ئەم دیمەنە لە ڤیدیۆیەکەی نەواب دەرکەوتبوو لەوێدا بۆ بەیانی پاسەکە دەدۆزنەوە و سەرجەم ئەو گوندانە دەپرسن کە پاسەکە پێیدا دەڕوات تاکوو ناوی سوڵتانپور دێت و ناوی گوندەکەی موونی دەزانن ھاوکات لەگەڵ بڵاوبوونەوەی چیڕۆکی پاوان و موونی، بەڵام پۆلیسەکان ئەوە قبووڵناکەن و لەبەدوا گەڕان بەدوای سیخوڕەکە بەردەوام دەبن و بەئامانجەکەشییان دەگەن و پاوان دەستگیردەکەن، بەڵام یەکێ لە ئەفسەرەکان بڕیاردەدات پاوان بداتەوە ھیندستان ئەمەش لەدوای ئەوەی کە موونی بە دایکی شاددەبێتەوە و دەگەڕێتەوە سوڵتانپور و نەوابی ڕۆژنامەنووسیش ھەموو ئەو گرتانە دەگرێت و بە ڤیدیۆیەکی کاریگەر بڵاوی دەکاتەوە. و دەنگدانەوەیەکی گەورەتری ھەبوو لە ڕۆژی دانەوەی پاوان بە ھیند ئەوا موونیش دەچێتە سەر سنوور بۆ دوابینینی پاوان کە یارمەتیی داوە بۆ شادبوونەوەی بە دایکی و ماڵەوەی، لەوێ موونی ناتوانێت پاوان ببینێت تا دواسات کە ھاوار دەکات و زمانی دەبێتەوە و دەڵێت "مامە" وە بەشێوازی ھیندووەکان دەڵێت "خوات لەگەڵ" و لەوکاتە پاوان دەگەڕێتەوە و شاھیدە لەباوەشدەگرێت.\nھارشالی مالھوترا لە ڕۆڵی شاھیدە/موونی\nسەلمان خان لە ڕۆڵی پاوان کومار/باجرەنگی\nکارینا کاپوور لە ڕۆڵی ڕاسیکا\nنەواززەدین سدیقی لە ڕۆڵی چاند نەواب (ڕۆنامەنووسی پاکستانی)\nمیھیر ڤیج لە ڕۆڵی دایکی شاھیدە\nئۆم پوری (دەرکەوتنی تایبەتی)\nSharat Saxena لە ڕۆڵی باوکی ڕاسیکا\nAlka Kaushal لە ڕۆڵی دایکی ڕاسیکا\nئەدنان سامی (میوانی تایبەت)\nAtul Srivastava لە ڕۆڵی باوکی باجرەنگی\nوەک ئاشکرایە فیلمەکانی بۆلیوود بەشێکی لەگۆرانی پێکدیت، فیلمی باجرەنگی بایجان لە ٤٣:٣١ خولەک لە گۆرانی پێکدێت.\n"Selfie Le Le Re" وتنی کۆمەڵێک گۆرانیبێژ\n"Tu Chahiye" وتنی ئاتیف ئەسلام\n"Bhar Do Jholi Meri (Traditional)" وتنی عەدنان سامی\n"Aaj Ki Party" وتنی میکا سینگ\n"Chicken Song" وتنی مایور پوری\n"Zindagi" وتنی Neelesh Misra\nTu Jo Mila" وتنی کەوسەر مونیر\n"Tu Jo Mila – Dekhna Na Mudke" وتنی جاڤید عەلی\n"Zindagi Kuch Toh Bata (Reprise)" وتنی ڕاھات فاتح عەلی خان وە Rekha Bhardwaj\n"Tu Jo Mila (Reprise)" وتنی ڕاپۆن\nباجرەنگی بایجان لەماڵپەری کوردیش بۆلیوود\nباجرەنگی بایجان لە بۆلیوود ھەنگاما\nباجرەنگی بایجان لە ئای ئێم دی بی\nوەرگیراو لە «https://ckb.wikipedia.org/w/index.php?title=باجرەنگی_بایجان&oldid=752711»\nفیلمەکان بەزمانی ئوردوو\nئەم پەڕەیە دواجار لە ١٢:٢٥ی ١٧ی شوباتی ٢٠٢١ نوێ کراوەتەوە.


پزیشكانی به‌سره په‌نا بۆ ده‌ڵاڵه‌كان ده‌به‌ن | نیقاش\nكرێی په‌یداكردنی نه‌خۆش وه‌رده‌گرن\nپزیشكانی به‌سره په‌نا بۆ ده‌ڵاڵه‌كان ده‌به‌ن\nشه‌وانه له‌سه‌ر رێگاكان‌و له‌نێوان عیاده‌ی پزیشكه‌كان‌و ده‌رمانخانه‌كاندا ده‌ڵاڵه‌كان بڵاوده‌بنه‌وه‌و چاودێری رێبواران ده‌كه‌ن‌و نه‌خۆش بۆ ئه‌و پزیشكانه په‌یدا ده‌كه‌ن كه پاره‌یان ده‌ده‌نێ.\n20.04.2017 | به‌سره\nله‌ناكاو پزیشكێكی پسپۆری ئێسك‌و چاره‌سه‌ری شكاوی به‌بێ ئه‌وه‌ی ئاگای لێ بێت خۆی به‌مردوویی بینیه‌وه، چونكه له‌گه‌شتێكی ده‌ره‌وه‌ی عێراق بوو، به‌ڵام له‌لای سه‌ردانیكه‌ران‌و ئه‌و نه‌خۆشانه‌ی روویان له‌عیاده‌كه‌ی له‌ناوچه‌ی عه‌ششار ده‌كرد، ئه‌و مردبوو، ئه‌وه‌ش ناچاری كردبوون چاره‌سه‌ر له‌لای پزیشكێكی تر وه‌ربگرن.\nئه‌و پزیشكه كه پێی خۆش بوو ناوی نه‌هێنرێت له‌ترسی تۆڵه لێكردنه‌وه‌ی له‌لایه‌ن ده‌ڵاڵه‌كانه‌وه، سه‌باره‌ت به‌و رووداوه به"نیقاش"ی وت "یه‌كێك له‌نه‌خۆشه‌كانم سه‌ردانی كردم كه هه‌موو دوو مانگ جارێك واده‌ی سه‌ردانی هه‌یه‌و دیاربوو به‌لایه‌وه سه‌یربوو هێشتا له‌ژیاندا ماوم‌و وتی یه‌كێك له‌ده‌ڵاڵه‌كان پێی راگه‌یاندووه كه مانگێك ده‌بێت من مردووم‌و پێشنیاری عیاده‌ی پزیشكێكی تری بۆ كردبوو، به‌ڵام ئه‌و پێی باشبووه پرسیار له‌و نه‌خۆشخانه‌یه بكات كه كاری تێدا ده‌كه‌م‌و له‌وێ له ناڕاستی هه‌واڵه‌كه دلًنیا بووه‌ته‌وه".\nهه‌روه‌ها وتی "ئه‌م دیارده‌یه خراپه‌و له‌پارێزگاكانی تر هاوشێوه‌ی نییه، چونكه ده‌ڵاڵه‌كان له‌نێوان عیاده‌ی پزیشكه‌كاندا بڵاوبوونه‌ته‌وه‌و نه‌خۆشه‌كان له‌سه‌ر شه‌قام ده‌به‌ن‌و ئه‌گه‌ر نه‌خۆشه‌كه پێیان بڵێت هاتووه بۆ سه‌ردانی فڵان پزیشك، بیانووی ئه‌وه دێننه‌وه كه له‌وێ نییه‌و گواستوویه‌تیه‌وه بۆ عیاده‌یه‌كی تر كه ناونیشانه‌كه‌ی نازانرێت، ته‌نانه‌ت سڵ له‌وه‌ش ناكه‌نه‌وه ناوبانگی ئه‌و پزیشكه بزڕێنن كه پاره‌یان ناداتێ ئه‌ویش به‌بڵاوكردنه‌وه‌ی پروپاگه‌نده‌ی ئه‌وه‌ی بێ توانایه، له‌وه‌شدا نه‌زانی خه‌ڵكی ساده ده‌قۆزنه‌وه‌و ده‌یاننێرن بۆ پزیشكێكی تر‌و رێژه‌یه‌ك له‌كرێی پشكنینه‌كان وه‌رده‌گرن".\nعه‌بدوڵڵا قاسم كه برینپێچه ده‌ڵێت "پزیشكه‌كان پشت به‌و كه‌سانه ده‌به‌ستن كه له‌نه‌خۆشخانه‌كان له‌گه‌ڵیان كارده‌كه‌ن تا له‌عیاده‌كانیاندا‌و یارمه‌تیان بده‌ن‌و نه‌خۆش رابكێشن" پاساو بۆ ئه‌وه‌ش ده‌هێنێته‌وه‌و ده‌ڵێت "كێبڕكێیه‌كی گه‌رم له‌نێوان پزیشكه‌كاندا هه‌یه له‌ناوچه قه‌ره‌باڵغه‌كاندا، بۆیه ئه‌گه‌ر كرێی پشكنین له‌لای پسپۆری هه‌ناوی 25 هه‌زار دینار بێت 10 هه‌زار دیناری ده‌داته ده‌ڵاڵه‌كه بۆ ئه‌وه‌ی نه‌خۆشێكی زیاتری بۆ بهێنێت".\nهه‌روه‌ها وتیشی "مه‌سه‌له‌كه ته‌نیا تایبه‌ت نییه به‌پزیشكه نوێیه‌كان، به‌ڵكو په‌لده‌كێشێت بۆ پزیشكه ناسراوه‌كانیش، من وه‌ك خۆم پزیشكێكی پسپۆری نه‌شته‌رگه‌ری ده‌ناسم هه‌موو كرێی پشكنینه‌كه ده‌داته ده‌ڵاڵه‌كه‌و به‌شێوازی تر له‌نه‌خۆشه‌كه‌ی وه‌رده‌گرێته‌وه".\nدكتۆر عه‌بدولحه‌مید عه‌بدولمه‌جید پزیشكی پسپۆری هه‌ناوی ده‌ڵێت هه‌ندێك پزیشك رێگای نامرۆڤانه به‌كارده‌هێنن، دووپاتیشی ده‌كاته‌وه كه "زۆربه‌ی قوربانیانی ده‌ستی ده‌ڵاڵه‌كان له‌هه‌ژاران‌و دانیشتووانی ده‌وروبه‌ری پارێزگاكان‌و گونده دووره‌ده‌سته‌كانن‌و هه‌ندێك جاریش پزیشكه‌كه نه‌زانیه‌كه‌یان ده‌قۆزێته‌وه‌و ده‌ستنیشانكردنێكی ناڕاستی نه‌خۆشیه‌كه‌یان پێ ده‌ڵێت به‌مه‌به‌ستی ئه‌نجامدانی پشكنینی زیاتری وه‌ك تیشك‌و سۆنه‌ر‌و پشكنینی تاقیگه‌یی ئه‌وه‌ش به‌پێی رێككه‌وتنێكی پێشوه‌خت ده‌بێت له‌گه‌ڵ ئه‌و تاقیگانه‌و رێژه‌یه‌كی دیاریكراو له‌قازانجه‌كه‌ی هه‌یه قه‌ره‌بووی ئه‌و پاره‌یه‌ی پێ ده‌كاته‌وه كه ده‌یداته ده‌ڵاڵه‌كه".\nعه‌بدولمه‌جید هه‌ندێك شێوازی ده‌ڵاڵه‌كانیشی له‌باوه‌ڕپێهێنانی نه‌خۆشه‌كان بۆ "نیقاش" ئاشكرا كرد‌و وتی "چه‌ندین درۆ بڵاوده‌كه‌نه‌وه بۆ دوورخستنه‌وه‌ی نه‌خۆشه‌كان له‌پزیشكێكی دیاریكراو‌و راكێشانیان بۆ پزیشكێكی تر كه پاره‌ی زۆریان ده‌داتێ، بۆ نموونه ده‌ڵێن فڵانه پزیشك خانه‌نشینه‌و له‌نه‌خۆشخانه كارناكات، به‌ڵام ئه‌و پزیشكه‌ی تر نایابه‌و له‌و لیژنه پزیشكیانه‌شدا كارده‌كات كه ده‌سه‌ڵاتی پێدانی مۆڵه‌تیان له‌فه‌رمانبه‌ران هه‌یه".\nزۆربه‌ی ده‌ڵاڵه‌كان له‌ناوچه‌ی عه‌زیزیه له‌عه‌ششار بڵاوبوونه‌ته‌وه كه عیاده‌ی پزیشك‌و تاقیگه‌و ده‌رمانخانه‌كانی لێیه، له‌گه‌ڵ ئه‌وه‌شدا كه لایه‌نه ئه‌منیه‌كان دوای زیادبوونی سكاڵای پزیشكه‌كان، هه‌ڵمه‌تێكیان بۆ ده‌ستگیركردنیان ئه‌نجام دا، به‌ڵام هه‌رزوو ئازادكران به‌هۆی ده‌ستوه‌ردانی لایه‌نی حزبی‌و شێخانی عه‌شیره‌ت‌و لایه‌نه ده‌ستڕۆیشتووه‌كان.\nده‌رمانساز شه‌وقی سادق باسی ئه‌وه ده‌كات كه ناوچه‌كه خنكێندراوه‌و چه‌ند ساڵێكه به‌چه‌ندین مه‌فره‌زه ته‌نراوه‌و به‌هۆكاری ئه‌منی هاتووچۆی ئۆتۆمبێلی تێدا قه‌ده‌غه‌كراوه‌و ئه‌وه‌ش كاریگه‌ری له‌سه‌ر كاره‌كه‌یان هه‌بووه، ئه‌و بۆ "نیقاش"ی روونكرده‌وه‌و وتی "كارمان به‌ڕێژه‌ی له‌سه‌دا 60 به به‌راورد به‌جاران پاشه‌كشه‌ی كردووه، له‌به‌رامبه‌ریشدا باجمان له‌سه‌ر زیادبووه، ئێستاش ساڵانه زیاتر له‌چوار ملیۆن دینار ده‌ده‌ین، هه‌روه‌ك كرێش بووه‌ته دوو هێنده كه ئه‌وه‌ش وای كردووه هه‌ندێك پزیشك‌و خاوه‌نی تاقیگه‌و ده‌رمانساز په‌نا بۆ ده‌ڵاڵه‌كان ببه‌ن بۆ زیادكردنی قازانجیان".\nنه‌خۆشه ماندووه‌كان ناتوانن به‌پێی شه‌قامه داخراوه‌كان ببڕن، بۆیه زۆرێك له‌پزیشكه‌كان به‌تایبه‌تی ناسراوه‌كان ناچاربوون له‌و شوێنه بڕۆن، هه‌ندێكیشیان پێشنیاری سه‌رنجڕاكێشیان له‌لایه‌ن ده‌رمانسازه‌كانه‌وه خراوه‌ته به‌رده‌ست بۆ ئه‌وه‌ی بگوازنه‌وه بۆ ناوچه‌ی (ساعی) كه شه‌قامه‌كانی فراوانن‌و بینای هاوچه‌رخی تێدایه، ئه‌و پێشنیارانه‌ش بریتین له‌پێدانی كرێی شوێنی عیاده‌كه له‌به‌رامبه‌ر قۆرغكردنی ئه‌و ره‌چه‌ته‌ی چاره‌سه‌ره‌ی پزیشكه‌كه بۆ نه‌خۆشه‌كانی ده‌نووسێت".\nله‌گه‌ڵ ئه‌وه‌شدا هێشتا له‌ناوچه‌ی عه‌زیزیه زیاتر له 100 ده‌رمانخانه‌و ژماره‌یه‌كی باشیش عیاده‌ی پزیشك‌و تاقیگه‌و عیاده‌ی تیشك بڵاوبوونه‌ته‌وه، ئه‌مه سه‌ره‌ڕای كه‌مبوونه‌وه‌ی ژماره‌ی نه‌خۆشه‌كان له‌ئه‌نجامی داخستنی ناوچه‌كه‌دا.\nله‌به‌رامبه‌ر ده‌ڵاڵه‌كانیشدا چه‌ند دیارده‌یه‌كی دیكه بڵاوبوونه‌ته‌وه وه‌كو پشتبه‌ستنی هه‌ندێك پزیشك له‌عیاده‌كانیاندا به ئامێری تیشك یان سۆنه‌ر به‌بێ ئه‌وه‌ی پسپۆرییان تێیدا هه‌بێت، ئه‌وه‌ش كاریگه‌ری نه‌رێنی له‌سه‌ر كاری پسپۆرانی تاقیگه‌و پشكنینه‌كان داناوه، ئه‌وه جگه له ئاكامه‌كانی پیسبوون.\nدكتۆر موشتاق ئه‌بولهێل سه‌رۆكی سه‌ندیكای پزیشكان ئه‌و هه‌ڵسوكه‌وتانه‌ی هه‌ندێك پزیشك‌و لایه‌نی دیكه به "نائه‌خلاقی‌و شه‌رمهێن" وه‌سف ده‌كات‌و ده‌یانگێڕێته‌وه بۆ نه‌بوونی رۆڵی سه‌ندیكا له ساڵی 2003وه به‌هۆی یاساكانی پۆل بریمه‌ر حاكمی مه‌ده‌نی‌و جیابوونه‌وه له‌ناوه‌ندی گشتی له‌به‌غدا‌و پشتیوانی نه‌كردنی له‌لایه‌ن حكومه‌تی خۆجێییه‌وه.\nدكتۆر ئه‌بولهێل كه كۆتایی ساڵی 2016 هه‌ڵبژێردراوه، ته‌ئكید له‌سه‌ر گرتنه‌به‌ری رێوشوێنی به‌رپه‌رچده‌ره‌وه ده‌كاته‌وه ده‌رهه‌ق به‌و پزیشكانه‌ی یاساكان پێشێل ده‌كه‌ن‌و ده‌ڵێت "ئاگاداریه‌كمان گشتاندووه سه‌باره‌ت به‌پابه‌ندبوون به‌یاسای پزیشكان‌و بڕگه‌ی سێ له‌مادده‌ی 15ی كه به‌ته‌واوی مامه‌ڵه‌كردن له‌گه‌ڵ ده‌ڵاڵ قه‌ده‌غه ده‌كات‌و پزیشكی په‌یوه‌ندیداریش به‌رپرسیارێتی ده‌گرێته ئه‌ستۆ كه ره‌نگه بگاته داخستنی عیاده‌كه‌ی".\nهه‌روه‌ها سه‌باره‌ت به‌دیارده‌ی ده‌ڵاڵه‌كان به"نیقاش"ی وت "یه‌كه‌مجار لۆمه‌ی پزیشكان ده‌كه‌ین‌و ناوی ئه‌وانه‌ش ده‌زانین كه ده‌ڵاڵ به‌كارده‌هێنن‌و ئاگاداركردنه‌وه‌یه‌كی تێروته‌سه‌لمان بۆ ناردوون، په‌ناش بۆ ده‌سه‌ڵاتی حكومه‌تی خۆجێیی ده‌به‌ین بۆ گرتنه‌به‌ری ئه‌وه‌ی پێویست بكات بۆ به‌رپه‌رچدانه‌وه‌ی پزیشكان‌و ده‌ڵاڵه‌كانیش به‌هه‌مان شێوه".\nله‌گه‌رمه‌ی قه‌ره‌باڵغی ئێواراندا هه‌ندێك ده‌ڵاڵ به‌بێ ده‌نگی رێ به‌نه‌خۆشه‌كان ده‌گرن‌و پێشنیاری یارمه‌تیدانیان بۆ ده‌كه‌ن، به‌زۆریش گه‌نجی خوێنده‌وارن‌و بایه‌خ به‌شێوه‌یان ده‌ده‌ن‌و توانای باوه‌ڕپێهێنانیان هه‌یه، به‌ڵام له‌پشت رێكوپێكییه‌كه‌یانه‌وه رێگه‌ناده‌ن هیچ شتێك ته‌نانه‌ت پزیشكه‌كانیش رێ له‌رزقیان بگرێت وه‌كو ئه‌و ده‌ڵاڵه‌ی هه‌واڵی مردنی پزیشكی چاره‌سه‌ری شكاوی بڵاوكرده‌وه‌و ئه‌ویش له‌لایه‌ن نه‌خۆشه‌كانیه‌وه هه‌واڵی مردنی پێ گه‌یه‌ندرا.\nسه‌رچاوه‌ی ده‌رمانی سروشتی\nبازاڕێك دوو سه‌د ساڵه یه‌ك خێزان به‌ڕێوه‌ی ده‌به‌ن


بە بڕیاری سەرۆکی حکوومەت مانگانە 80 ملیۆن دینار بۆ چالاکییە وەرزشییەکان خەرج دەکرێت\nكوردستان 23/06/2022 - 11:06 ڕۆژهات لوقمان\nحکوومەتی هەرێمی کوردستان لەسەر پشتیوانیکردنی هەموو کەرتەکان بەردەوامە و کەرتی وەرزشییش کە شانبەشانی کەرتەکانی دیکە دەبێتە هۆی ناساندنی نەتەوەکان، یەکێکە لەو کەرتانەی کە لەلایەن کابینەی نۆیەمی حکوومەتەوە پشتیوانیی لێ دەکرێت.\nشوان عه‌زیز، گوتەبێژی ئۆلۆمپیی هەرێمی کوردستان، ئەمڕۆ پێنجشەممە 23/6/2022 بە (باسنیوز)ی ڕاگەیاند: ''خۆشحاڵین کە حکوومەتی هەرێمی کوردستان پشتیوانیی خۆی بۆ چالاکییە وەرزشییەکان دووپات کردەوە و سەرۆکی حکوومەت بڕیاری داوە مانگانە گوژمەیەک پارە بۆ لیژنەی ئۆلۆمپی خەرج بکرێت تاکوو چالاکیی خولە وەرزشییەکان بەردەوام بن''.\nگوتەبێژی ئۆلۆمپیی هەرێمی کوردستان ئاشکرایشی کرد: ''حکوومەتی هەرێمی کوردستان بڕیاری داوە مانگانە بە گوژمەی 80 ملیۆن دینار بۆ بەڕێوەچونی خولە وەرزشییە جیاجیاکان خەرج بکرێت و بۆ ئەو مەبەستە بڕیارە ڕۆژی شەممە 25/6/2022 لیژنەی ئۆلۆمپیی هەرێمی کوردستان لەگەڵ سەرۆک و ئەمینداری دارایی یەکێتیی وەرزشی کۆ بێتەوە بۆ ئەوەی بڕیار بدەن چۆن و کەی چالاکییە وەرزشییەکانی هەرێمی کوردستان دەست پێ بکات''.\nجێی ئاماژەیە کە لیژنەی ئۆلۆمپیی هەرێمی کوردستان ساڵی 2006 بەفەرمی وەکوو دامەزراوەیەکی فەرمیی وەرزشی دامەزرا و بە مەرجەعی سەرەکیی یەکێتیی تۆپی پێی کوردستان بۆ بەڕێوەچوونی چالاکییە وەرزشییەکانی هەرێمی کوردستان لەقەڵەم دەدرێت و کابینەی نۆیەمی حکوومەتی هەرێمی کوردستان پشتیوانی لە لێژنەی ئۆلۆمپی دەکات بۆ ئەوەی چالاکییە وەرزشییەکانی هەرێمی کوردستان بەباشی و سەرکەوتوویی بەڕێوە بچن.


جەرگ زۆر خۆشەویستە و ئەگەر ئەمە لە مرۆڤدا بە ئەقڵ و بە غەریزە دیار و ئاشکرا بێ , ئەوە لە گیانداراندا شتێکی غەریزییە . هەموومان چاومان بە باڵندە کەوتووە کە چۆن بێچووەکەی دەپارێزێ و چۆن خواردنی بۆ دێنێ و بە قوڕگیدا دەکا و گیاندارانی دیکەش هەر وەتر بێچووەکانیان دەپارێزن و بە شیری گوانەکانیان بەخێویان دەکە ن تا گەورە دەبن لە خەم دەرەخسن . ئەو غەریزەیەی خۆشەویستییە لای ئادەمیزادهەیە وەکو گوتم بەرجەستەتر و دیارترە .\nئەحمەدی مامەعەدە پیاوێکی کاسب و رەنجدەری ماڵی خۆی بوو . ئەو لەگەڵ پیاوێکی دیکەی کۆیی بە ناوی رەفیقی خەڵەف چاوەش دەڵاڵی گە راج بوون . ئەو سەردەمە ئۆتۆموبیل کەم بوو بەتایبەتی لە قەزاو ناحیەکان و کۆیەش یەکێک بوو لەو شارە بچووکانەی کە ئۆتۆموبیلیان کەم بوو و ئەو ئۆتۆموبیلانەش هەر هەموو پاسی تەختە یان لۆریی بارهەڵگر بوون. قەمەرە زۆر کەم بوو , چونکە ڕێگاکەی نێوان کۆیە ــــ هەولێر , کۆیە ــــ کەرکووک گڵ و خۆڵ بوو بۆ قەمەرە قورس بوو هاتوچۆی پێدا بکات . لە بیرمە پیاوێکی هەولێری بە ناوی عەلی مەحمود و یەکێکی دیکە بە ناوی گەرەبێت قەمەرەیان پێ بوو و ناو بەناو دەهاتن بۆ کۆیە , هەروەها پیاوێکی دیکە واتێ بگەم ناوی ڕەسوڵ چۆلاغ بوو کەمێک دەشەلی قەمەرەیەکی تەنتای پێ بوو سەرەکەی چادر بوو هەڵدەدرایەوە و هۆڕنەکەی لەتەنیشتەوە بوو لای شوفێر کە وەکو هۆقنەی سەفەری وابوو و بۆڕییەکی بچووکی پێوە چەسپ كرابوو کە شوفێرەکە لاستیکی هۆرنەکەی دەیگوشی , هەواکەی ناوی لە بۆڕییەکەوە دەچووە دەرەوە دەنگێکی وەکو عوعی لێوە دەهات و هەر لەبەر ئەوەش بوو منداڵان بە ئۆتۆموبیلیان دەگوت عووعە . زۆر جار پاس و لۆری لەو ڕیگا ناخۆش و قوڕە , بە تایبەتی زستانان لە قوڕێ دەچەقین و هێنانە دەرەوەیان ئاسان نەبوو , یان گەلێک لەو پاس و لۆرییان وەردەگەڕان و زۆر جار خەڵکیان تێدا دەمرد کە مامۆستا مەجیدی حەمەدبەگی تازە زاوا لە ناوچەی سمایل بەگیانوەرگەڕاو جوانە مەرگ بوو و داخێکی زۆری بە جەرگی خەڵکی کۆیەوە نا . ئەو سەردەمە ئەحمەدی مامە عەدە ژنی هێنا . من دیبووم , ژنەکە لە چاو کاک ئەحمەد زۆر بێ داروبارتر بوو . لە نیوەی یەکەمی چلەکان لە ساڵی ١٩٤٥خوا کوڕێکی دانێ ناویان لێ نا سەردار . هەموو کەسێک جەرگی خۆی خۆش دەوێ بەڵام سوبحانەڵلا ئەو کاک ئەحمەدە لە خۆشییان جێی بە خۆی نەدەگرت و وایدەزانی خوا هەموو موڵکی هەموو جیهانی بەو بەخشیووە و دڵخۆشییەکەی هەموو سنوورێکی بەزاند و ئیدی لەوێ ڕۆژێوە ناوی ئەحمەدی مامەعەدە نەماو بوو بە باب سەردار . مالەکەیان لە ماڵی ئێمەوە نزیک بوو , کە سەردار کەمێک گەورە بوو بە باوەشی باوکییەوە دەمدی , منداڵێکی تا ڕادەیەک لاواز و بێ داروبار و وردیلانە . سەردار لە سەرەتاییەوە ئارەزوویەکی هونەری هەبوو . ئەو حەزو ئارەزووە لە قۆناغی ناوەندیدا زیاتر بەرجەستە بوو , بە تایبەتی کاتێک مامۆستا باکووریی هونەرمەند لە قوتابخانەی ناوەندیی کۆیە دامەزرا بە مامۆستا و بە هاندان و دەست لەپشت دانی مامۆستا شەفیق سابیری خوا لێ خۆشبوو کە کرابوو بە بەڕێوەبەری ناوەندیی کۆیە . کۆمەڵێک قوتابی, هونەری مۆسیقا ڕایکێشان کە سەردار یەکێک بوو لەوانە و تێپی مۆزیکی باواجییان پێک هێنا. ئە و تیپە قوتابخانەیەکی هونەری بوو گەلێک هەنەرمەندی پێ گەیاند کە سەردار یەکێک بوو لەوانە . سەرداری دەست و پەنجە ڕەنگین دوای ناوەندیی خۆی گەیاندە بەغداو لە پەیمانگەی هونەرە جوانەکان وەرگیرا . وا تێ بگەم سەردار پێویستی بەوە نییە من بە شان و باڵیدا هەڵبدەم و ئەو لەسەر ئاستی کوردستان , هەموو کوردستان و عیراق ترۆپکێکی گەلێک بەرزی سەر بە مەشخەڵە و هەموو کەسێک لە دوورەوە دەیبینێ . سەرداری هونەرمەند لە هەموو بۆنەیەکدا بەشداری کارا بووەو جێ پەنجەی دیارە . ئەو هونەرمەندێکی خۆڕسک بوو , شەیدای ئەو نایە بوو کە جگە لە فوو پێدا کردن , لێوی پێوە دەنا و ماچی دەکرد . ئەی ئەگەر یەکێک کەسێکی خۆش بوێ ماچی ناکا ؟ سەردار هونەری مۆزیکی کوردیی گەیاندە چڵەپۆپە . ئەو جامی هونەری مۆزیکی کوردیی لێوان لێو کرد و لەسەریەوە ڕژا . ئەمڕۆ هەموو کورد خەمبارە بە کۆچی دوایی سەرداری باب سەردار . ئەو حەزو ئارەزووی هونەری لە ماڵەکەی لەنێو براکانیدا ڕواند . سەردار بە تاقی تەنێ قوتابخانەیەکی هونەریی گەورە بوو .\nئەمن ناڵێم سەردارەکەی باب سەردار\nهونەرمەند بوو گەلێک بەرحەستەو دیار\nئەمن ناڵێم سەردار زۆر بێ وێنە بوو\nناڵێم هونەرمەندی وەکو ئەو نەبوو\nناڵێم ئەو چریکەی بولبولێکی خۆشخوان بوو\nیا تاکە هونەرمەندی کوردستان بوو\nتەنیا دەڵێم وەک خەڵکی دی لێی مەنوڕن\nسەرداری کۆ بە خەڵکی دی مەگۆڕن\nئەوەی ئەمڕۆ جەرگم بۆی هاتۆتە ژان\nئەوەی بۆی خەمبارە هەموو کورد زمان\nلە ساڵی ١٩٧٤ پێش نسکۆ بە ماوەیەکی کەم تیپی مۆسیقای شۆڕش هاتن بۆ مەریوان و کاک وریا ئەحمەد و کاک سەرداریشیان لەگەڵ بوو . گەنجێکی قۆز , سەری وەک قەتران ڕەش بوو . ماوەیەک لایان دانیشتم و دوای ئەوە جێم هێشتن . سەردارم دوای ماوەیەک بینیەوە مووی سپی ڕووبەرێکی ئەوتۆی بۆ مووە ڕەشەکان نەهێشتبۆوە و هەمووی بۆ خۆی داگیر کردبوو تا دواجار دەستی بەسەر هەمووی داگرت . زۆر جار کە پێکەوە دادەنیشتین دەیگوت : من لە مەریوان کە تۆم بینی من سەرم تاکە موویەکی سپی تێدا نەبوو و تۆ سەرت هەر ئاوەها سپی بوو , کەچی ئێستا منیش سەرم وەک سەری تۆی لێ هاتووە . منیش دەمگوت , باکت پێی نەبێ , بڕوا بکە من بیرم نایە کەی سەرم ڕەش بووە. زۆر جار لە بۆنەکاندا کە نایەکەی لێ دەدا بەڕادەیەک بە جۆشی دێنام کە خۆم بە قوربانی دەست و پەنجەی دەکرد . بەم دواییانە زێتر لێک نزیک بووینەوە کە کچێکی برازام بوو بە بووکی . من بە سروشت حۆم حەزم لە مۆزیکی خەمبارانەیە , شمشاڵ , کەمانچە , عود . پێم دەگوت حەزم لێیە هەندێک پارچە مۆزیکی نای خەمبارانەم بۆ تۆمار بکات . دەیگوت : وەکو جاران بەو گوڕ و تینە فووم بۆ ناکرێتە قوڕگی نایەکە . تومەز ئەوە سەرەتای نەخۆشییەکەی بوو بەڵام پێی نەزانیبوو .\nسەرداری ئەحمەدی مامە عەدە... سەرداری باب سەردار خوات لەگەڵ بێ و گوڵ و گوڵزاری بەهەشتی بەرینی خوا جێگەت بێ . ڕاستە مردن لەڕێی هەموو کەسێکە و وەکو دەڵێن هیچ شتێک وەکو مردن دادپەروەر نییە و جیاوازی لە نێوان پاشایەک و گەدایەکدا ناکات . یان دەڵێن مردن کەری بەقاڵانە لەبەردەمی هەموو ماڵێک ڕادەوەستێ , بەڵام مردنی هەندێ کەس زۆر بە ناسۆرە و لەبیرچوونەوەی زۆر گرانە. هەندێک کەس کە دەمرن , ناوەکەشیان لەگەڵ خۆیان دەمرێ , بەڵام سەردار و هەموو سەردارەکانی دیکە هەتا دنیا بە دنیایە ناویان هەردەمێنێ و هەر چەندە بە لاشە لامان نەماون , بەڵام بەناو هەر زیندوون .\nکاکە سەردار بنوو , خەوی خێرت بێ . بنوو , دڵنیابە دڵێ هەموو کوردێکی دڵسۆز و بە شەڕەفت لەگەڵە . بنوو لەگەل هەموو ئاوازێک کە دەیبیسین دەڵێین ئەوە سەردارە , سەردارەکەی باب سەردار کە هەرگیز لە بیر ناچێتەوە :\nنایەکەی تۆ , لە پاڵ هەموو رەوەزێک و ,\nلەگەڵ هەموو ئۆفێکی خەم پڕژێن ,\nلەگەڵ هەموو ئاخێ , هەموو داخێ\nلەگەڵ فرمێسکی گشت لێ قەوماوێ\nلەگەل هەناسەی گشت برسییەک , گشت داماوێ\nدەبێتە نەعرەتەی ستەمدیدەو هەژاران\nبەسەر ستەمکاری وڵاتەکەمدا دادەکا\nهەر وەک ڕێژنەی باران\nدەبێ بە لافاوی ڕق و تۆڵە و ڕادەماڵێ\nهەرچی ستەمکار و دزو ڕێگر هەیە\nتا ئەبەد دەیخاتە چاڵێ .


وەک ئاماژەی دڵنەوایی و ئاشتکردنەوە سەبارەت بە کڕینی موشەکی روسیایی لە جۆری s 400 لەلایەن تورکیاوە، ئەمڕۆ وەزیری دەرەوەی تورکیا گوتی ؛ ئەنکەرە نیگەرانیەکانی هاوپەیمانی ناتۆ بە هێند وەردەگرێت سەبارەت سەودای کڕینی ئەو جۆرە موشەکە لەلایەن وڵاتەکەیەوە لە روسیا ئەو کارەی ئاڵۆزیەکانی نێوان واشنتن و ئەنکەرەی بەرەو هەڵکشان بردوە.\nئەوەی جێی ئاماژەی سەودای کڕینی s 400 ی روسیایی لەلایەن تورکیاوە واشنتنی توڕەکرد و پاڵی بە بەرپرسانی ئەمەریکاییەوە نا بەشداریکردنی تورکیا راگرێت لە پرۆگرامی فرۆکەی F 35 جەنگی ئەمەریکا و هەروەها واشنتن ئاگاهی دایە تورکیا لە سەپاندنی گەمارۆی زیاتر بە سەریدا ئەگەر ئەو جۆرە موشەکە لە روسیا بکڕێت.\nهاوکات واشنتن دەشڵێت بەدەستهێنانی تەکنەلۆژیای روسی پێکەوە لەگەڵ فرۆکەی جەنگی ئەمریکایی لە جۆری ئێف 35 لەگەڵ سستەمی بەرگری هاوپەیمانی ناتۆ یەکناگرنەوە ، وەک دەڵیت بە هۆی نیگەرانی بەرگرییەوە.\nمەولود جاوش ئۆغڵوی وەزیری دەرەوەی تورکیا لە میانەی کۆنفرانسێکی هەواڵی لە ئەنکەرە بە پەیامنێرانی گوت ؛ ئێمە لە نیگەرانیەکانی هاوپەیمانی ناتۆ تێدەگەین و رەچاوی دەکەین و راستیش نیە ئەگەر بگوترێت تورکیا رەچاوی ئەم مەسەلەیە ناکات.\nئەم لێدانەی ئەمڕۆ وەزیری دەرەوەی تورکیا دوای سەردانکردنی وەزیری بەرگری تورکیا بۆ واشنتن دێت ، هەروەها دوای کۆبونەوەیەکی نێوان سەرۆک ترەمپ و نێوان زاوەکەی ئەردوغان لە کۆشکی سپی کە تێدا هەردولایان باسیان لە مەسەلەی موشەکی جۆری s 400 ی روسیایی کرد ئەوەی تورکیا بە نیازە لە روسایی بکڕێت.


سیستەمی بەکارخستنی ئازاد، کراوە\n١٧ی ئەیلوولی ١٩٩١؛ ٣٠ ساڵ لەمەوبەر (١٩٩١-٠٩-17)\nسیستمی کارپێکردنی ئوبونتو بە زمانی کوردیدەستکاری\n^ Linux Online (2008). "Linux Logos and Mascots". Archived from the original on August 15, 2010. Retrieved August 11, 2009. ١ی نیسانی ٢٠٠٤ لە وەیبەک مەشین، ئەرشیڤ کراوە.\n^ Safalra (April 14, 2007). "Pronunciation of 'Linux'". Safalra's Website. Archived from the original on ١٦ی تەممووزی ٢٠١٢. Retrieved September 15, 2009. Check date values in: |archive-date= (help) ١٦ی تەممووزی ٢٠١٢ لە Archive.is، ئەرشیڤ کراوە\nوەرگیراو لە «https://ckb.wikipedia.org/w/index.php?title=لینوکس&oldid=902027»\nدواجار لە ١١:٣٥ی ٥ی شوباتی ٢٠٢٢ دەستکاری کراوە\nئەم پەڕەیە دواجار لە ١١:٣٥ی ٥ی شوباتی ٢٠٢٢ نوێ کراوەتەوە.


jet 4.0 ���������½������һ̨���� Windows XP �ļ�����Ͽ��ܷ��������\n���±��: 913296 - �鿴����Ӧ���ڵĲ�Ʒ�鿴����������������Microsoft ֧��ҳ��Ļ��������������С����ҵ�ͻ�������С����ҵ֧����վ���ҵ�������ѽ���ѧϰ��Դ��չ��ȫ�� | �ر�ȫ����������֢״����ܻ�����һ���������� Microsoft Windows XP �ļ����������֢״���������������ı��У��� Microsoft Access �� Microsoft Visual Studio �����еĲ�ѯʱ����յ����������ƵĴ�����Ϣ�������ظ������ table name �� FROM �Ӿ䡣����ͼ���� Microsoft Works ����ʱ����յ����������ƵĴ�����Ϣ��Works �޷���������Ҫ���������е�һ�������ļ����ļ������������� ɾ����ƶ��� �볢�����°�װ Works��Ȼ�����������ó�������ʹ�� Microsoft Jet 4.0 ��ݿ�����ʹ�õĳ���ʱ���ָ������⡣�����������ܻ��յ��������������ƵĴ�����Ϣ�� Microsoft Jet database engine cannot find object ��object name��.\nPlease confirm the existence of objects, and the right to write its name and path. �ص����� | �ṩ����ԭ������������������Ϊ��ʱ�����ܻ������Щ֢״��������ʹ�� Jet 4.0 ��ݿ�����ĳ�������ϵͳ���Ա�����Ϊ����ǰ�� Jet 4.0 ��ݿ�����֧�ֵ����ԡ�ע�� �� ���������ѡ�� ��������е����ò���ϵͳ���ԣ��� ��׼�͸�ʽ �¡������"֧�ֵ�����"���ֵ��б��� Jet 4.0 ��ݿ�����֧�ֵ����ԡ��ص����� | �ṩ�����������������Ϣ�����ļ��ǿɴ� Microsoft �����������أ��������ͼƬչ�����ͼƬDownload the 913296 package now.\n��λ�ȡ Microsoft ��֧���ļ���������� Microsoft ɨ����ļ��Ĳ�����Microsoft ʹ�ø��ļ��ѹ��ʵ������ϻ�õ����²��������������ļ��洢�ڰ�ȫ��ǿ�ͷ������ϣ��������ڷ�ֹδ����Ȩ������¶�����и�ģ��Ը��ļ��� ϵͳ�ر����Ҫ��װ�˸��£��������а�ȫ���� 837001 ��Microsoft ��ȫ���� ms04-004 ֮�󷢲��� 014) �� Windows XP Service Pack 2 ������ϰ�װ����������Ҫ��������е��κγ���ʹ�� Jet 4.0 ��ݿ����棬����Ӧ�ô˸��º������������������޲������滻��Ϣ�˸��²�����κ�������¡��ļ���Ϣ�˸��µ�Ӣ�İ���е��ļ����� ������µ��ļ����ԣ� ���±����г������ں�ʱ�����Щ�ļ��г���Э������ʱ (UTC)������鿴�ļ���Ϣʱ����ת��Ϊ����ʱ�䡣��Ҫ UTC �뱾��ʱ��֮���ʱ��ʹ�ÿ�������е����ں�ʱ�乤���е� ʱ�� ѡ�������ñ��չ���ñ���ļ�������ļ��汾�ļ���С����ʱ��ƽ̨SP Ҫ�������֧Mswdat10.dll4.0.9422.0838,3602006 ��һ�� 16 ��18: 49x86sp2sp2qfeMswstr10.dll4.0.9422.0621,2722006 ��һ�� 16 ��18: 49x86sp2sp2qfe��֧�ֵ�����Jet 4.0 ��ݿ�����֧�����²���ϵͳ���ԡ�����ñ��չ���ñ��������� (����)�Ϸ��Ϸ���������� ����������������� ���������������� ������������ ������������ �������������� Լ���������� �������������� ������������� ������������� Ħ����������� ������������ �������������� ɳ�ذ������������� �������������� ͻ��˹�������� U.A.E.�������� Ҳ����˹���������������׶���˹��˹��������̩������������ �й�����ر����������� �й�����ر����������� �����ر����������� �����ر����������� �й���˶� Republic�����й� ���й�ʻ��������� �¼������� �¼������� ̨������ ̨��ע���ŵ��������� ���޵����� ���޵����ݿ��� ������ ������ ���������� ����ʱӢ�� �Ĵ�����Ӣ�� ������Ӣ�� Ӣ��Ӣ�� ���ô�Ӣ�� ���ձȺ�Ӣ�� ������Ӣ�� �����Ӣ�� ������Ӣ�� ���ɱ�Ӣ�� �Ϸ�Ӣ�� �������Ӣ�� ��Ͳ�ΤӢ�� ���� �����棩��ɳ������ ������ ��˹�� ������ ���� �������� ����ʱ���� ���ô����� ¬ɭ������ Ħ�ɸ����� ��ʿ��³������ ��³�������ִ� ���� �µ������� ��֧��ʿ������ ¬ɭ�����ĵ绰�� ���� �¹����� ��ʿϣ���� ϣ������ ӡ���� ӡ���������� �������� ���� ӡ�������� ������� ������������ ��ʿ���� Unicode ���� ������ ������ Unicode ����ά���� �������� ������� ��ǰ��˹��������ٹ��͹� ������ ������³������������ �������������Ų���� ���������Ų���� ��ŵ˹���������� �������� ������������ ���������������� ����˹ ���ά����-������� ���ά����-������ ˹�工���� ˹���������� �������� ����͢�������� ����ά���������� ������������ ���ױ����������� ��˹������������� ������ӹ��͹��������� ��϶���������� ����߶��������� Σ�������������� �鶼��˹�������� ī������������ ��������������� �������������� �������������� ��³�������� ��������������� ������ (�ִ���)�������� ������ (��ͳ���)�������� �������������� ί������˹��ϣ���� ����� ����� ���������� ̩�� �������� �������� �ڿ����� �ڶ��� Խ���� Zulu�ص����� | �ṩ�����������±��: 913296 - ����޸�: 2007��9��25�� - �޶�: 2.2��ƪ�����е���Ϣ������:Microsoft Windows XP Professional EditionMicrosoft Windows XP Home EditionMicrosoft Windows XP Starter EditionMicrosoft Windows XP Media Center Edition 2005 Update Rollup 2Microsoft Windows XP Tablet PC EditionMicrosoft Access 2002 ��׼��Microsoft Access 2000 ��׼��Microsoft Office Access 2003Microsoft Office Outlook 2003Microsoft Outlook 2002 ��׼��Microsoft Outlook 2000Microsoft Works 8.0Microsoft Works 7.0 ��׼��Microsoft Works 6.0 ��׼��Microsoft Works Suite 2006Microsoft Works Suite 2005 Standard EditionMicrosoft Works Suite 2004 ��׼��Microsoft Works Suite 2003 ��׼��Microsoft Works Suite 2002 ��׼��Microsoft Works Suite 2001 ��׼��Microsoft Works Suite 2000 ��׼���ؼ��֣�?\nkbmt atdownload kbwinserv2003sp2fix kbhotfixserver kbqfe kbhowto KB913296 KbMtzh��������ע�⣺��ƪ�����������˹������΢���Զ��Ļ����������������ɡ�΢��ܸ�����ͬʱ�ṩ�������˹�����ĺ��ɻ������������, ��ʹ����ʹ��������Է������е�֪ʶ�����¡�Ȼ���ɻ�����������²������������ġ�����ܴ��ڴʻ㣬����ķ������⣬������һ���������˵����ʱ���ǿ��ܷ�����Ĵ�����Ȼ���Ǿ�������������������߷����������������ǲ���֤�����������ȷ�ȣ�Ҳ�����������ݵ�������߿ͻ�����Ĵ���ʹ����������κ�ֱ�ӵ�, ���ӵĿ��ܵ����⸺���������쿴�����µ�Ӣ�İ棺 913296


عادل عه‌بدولمه‌هدى داوا له په‌رله‌مان ده‌كات به زووترین كات كه‌سێك له شوێنى دابنێن\nbotan 01/12/2019 - 08:58 بڵاوکراوەتەوە لە عێڕاقی\nسه‌رۆكوه‌زیرانى عێراقى كاربه‌ڕێكه‌ر رایگه‌یاند ، ده‌ستله‌كاركێشانه‌وه‌كه‌ى گرنگه بۆ ئه‌وه‌ى چاره‌سه‌رى ئه‌و قه‌یرانه بكرێت كه رووى له عێراق كردووه و دۆخه‌كه‌ش هێوربكاته‌وه ، داواشى له په‌رله‌مان كرد به زووترین كات شوێنگره‌وه‌ى ده‌ستنیشان بكه‌ن .\nعادل عه‌بدولمه‌هدى سه‌رۆكوه‌زیرانى ده‌ستله‌كاركێشاوه‌ى عێراق رایگه‌یاند ، ئه‌نجومه‌نى وه‌زیرانى عێراقى به ئه‌ندام و كوتله‌كانه‌وه سوورن ، بۆ ئه‌وه‌ى به زووترین كات شوێنگره‌وه‌یه‌كى گونجاو بدۆزنه‌وه ، چونكه وڵاته‌كه‌مان به‌و دۆخه‌ى ئێستاى به‌رگه‌ى حكومه‌تى كاربه‌ڕێكه‌ر ناگرێت .\nداواشیكرد ، به زووترین كات متمانه به سه‌رۆكوه‌زیرانى نوێ و حكومه‌تێكى نوێ ببه‌خشرێت ، تاكو به پێى ده‌قه ده‌ستوری و یاساییه كارپێكراوه‌كان به‌رپرسیاریه‌تى وه‌ربگرێت .\nجێگه‌ى باسه ، بڕیاره ئه‌مڕۆ یه‌ك شه‌ممه ئه‌نجومه‌نى نوێنه‌رانى عێراق له دانشتنێكى تایبه‌تى كۆببێته‌وه ، بۆ چاوخشاندنه‌وه به ده‌ستله‌كاركێشانه‌وه‌ى عادل عه‌بدولمه‌هدى و دیاریكردنى شوێنگره‌وه‌كه‌ى .